Petronor Industria-konplexuari buruz maiz egiten diren galderak\nFINDEGIA INSTALAZIOAK MAIZ EGITEN DIREN GALDERAK\n1. Zergatik ditu horrenbeste tximinia Konplexuak?\nMuskizeko Petronorreko Findegiak hiru tximinia nagusi ditu, hemezortzi unitateri multzotan zerbitzua ematen diotenak. Beste tximinia-foku txikiago batzuk ere badaude, guztira 21. Finketa prozesuetan sortzen diren isurpenentzat beharrezkoak dira. Ingurumen arloko legeria zorrozki betetzen dituzte eta aldika neurtzen dira Erkidegoko Administrazioari bidaltzen diren kontrol eta kontrasteen datuak eskuratzeko. Bitxikeria gisa, luzeenak 222 metro inguru ditu.\n2. Zertarako dira zuziak?\nSegurtasun aktiboko elementuetako bat dira, findegiak erabiltzen dituen gas-produktuen ezaugarriak direla eta, segurtasun sistema bat behar dugu eta. Horren zati bat dira, hain zuzen ere, zuziak, zeinak egoera ez-ohikoetan Instalazioko ekoizpen unitateen deskarga xurgatzen dituzten, ezusteko geraldietan edo huts elektrikoetan, esaterako. Beti daude martxan, pilotu-garra piztuta, eta ur-lurruna injektatzen zaie kea bota ez dezaten. Zuzien sistemarekin, Petrolio-instalazioen Araudiak, 2085/1994 Errege Dekretuak, biltzen duena betetzen da.\n3. Normala al da zuziak sugarra edukitzea?\nBai, guztiz normala da, zuziek gasak modu kontrolatuan erretzeko pilotua piztuta behar dutelako, nahiz eta egunez batzuetan ikusi ere egiten ez den. Izan ere, mantentze-lanak burutzeko gelditzen denean, zuzien sugarra biziagoa izan daiteke, aldi baterako prozesu horien gas soberakinak zuzira garraiatzen baitira han erretzeko.\n4. Zer dira industria paisaian ikusten diren zutabe eta dorre altuak?\nFinketan erabiltzen diren prozesuak burutzen dituzten dorreak dira. Lurrinketaren bitartez nahaste baten osagaiak bereizten dituzte, gordina esaterako, edo bere barruan xurgatze edo disolbatzaileekin erauzketa bitartezko prozesuak burutzen dira haietan. Distilazio Atmosferikoa edo Topping eta Hutseko Distilazioak dira garrantzitsuenak, nahiz eta unitate ia guztiek zutabeak dituzten.\n5. Zer dira hozte-dorreak?\nInstalazioko uraren zati bat hoztu eta berriro zirkulazioan jartzen duten instalazioak dira. Aireak uraren zati bat lurrintzen du eta gainerakoa hoztu. Arropa bustita dugunean haize boladarekin sentitzen dugun hotza lortzen da. Hozte-dorreetatik aire hezea irteten denean, neguan zerura igotzen diren ur-lurruneko zutabeak ikus daitezke, aire hotzarekin kontaktuan ur-lurruna hoztu eta kondentsatzen delako. Zutabe horiek ez dira kearekin nahastu behar, nahiz eta oso nabarmenak izan, ur-lurruna besterik ez baitira.\n6. Egia al da gauez ke gehiago ikusten dela?\nEtengabe egiten diren kontroletan ikusten den bezala, atmosferara egindako isurpenak berdinak dira egun osoan zehar, etengabe fabrikazioaren ondorioz. Eusko Jaurlaritzak unean bertan kontrolatzen ditu isurpenak eta bere web orrian dago informazioa. Baliteke gauean Konplexuaren argien keak edo zuzien sugarra islatzea.\n7. Zer egiten da petroliotik ateratzen den sufrearekin?\nSufrea petrolioa osatzen duten konposatu guztiek duten osagai kimiko bat da. Antzina, ez zen kentzen, eta produktuetan gelditzen zen, gas-olioan, gasolinan, fuel-olioan, etab. Hala ere, gaur egun, sufre ia guztia kentzen zaie, unitateen instalazioetan burutu diren inbertsio garrantzitsuei esker, ekoizpen prozesuetan kentzen joan da, 10.000 ppmm (parte milioiko) izatetik 10ppmm bakarrik izatera igaro da; eta erregai ekologikoagoak fabrikatzen dira, ondorioz. Horrela, isurpenak murrizten dira, bai ekoizpen prozesuan bai ibilgailuetan. Prozesuen bukaeran, sufrea ezkata edo pastilla hori forman lortzen da. Pastilla horiek nekazaritzan erabiltzen dira fungizida gisa eta baita pneumatikoen fabrikazioan, bulkanizatzeko.\n8. Astean zehar eteten al da noizbait Findegiaren funtzionamendua?\nInstalazioetako lana txandatan egiten da, beraz, eguneko 24 orduetan ez da ekoizpena eteten, urte osoan zehar. Modu seguruan eta erritmo konstantean ekoiztea eta martxan edukitzea ahalbidetzen duten profesionalen kopuru egokiari eusten dio.\n9. Zer ekoizten du Petronorrek?\nInstalazio horietatik produktu ugari irteten dira, autoentzako hidrokarburoak, gasolinak eta gasolioa esaterako, eta baita hegazkinentzako erregaiak, propanoa, butanoa, asfaltoa, eta plastikoak egiteko lehengaiak ere.\n10. Konplexura iristen den gordinetik zenbat aprobetxatzen da?\n% 100. Petrolioak zero galera-kuota du, bere eratorriek funtzio espezifikoak dituztelako. Findegian sortzen diren hondakinak ez datoz zuzenean erabiltzen den gordinetik, baizik eta erregaien ekoizpenean parte hartzen duten beste elementu eta prozesuetatik, erabiltzen diren katalizatzaileetatik adibidez, zeinak hondakinen kudeatzaile baimenduei bidaltzen zaizkien.\n11. Nola iristen da gordina Findegira?\nGordina itsasontzietan heltzen da Zierbenan dagoen Bilboko Portu Autonomoko Itsas Terminalera. Handik, gutxi gorabehera 8 km dituzten hodien bitartez (poliduktoak) bidaltzen da Findegira.\n12. Nola banatzen dira produktuak?\nGehiena olioduktu bitartez bidaltzen da CLH-ko fabrikara, El Calero-Santurtzin, eta han kamioi zisternak betetzen dira, zerbitzu-guneetan txikizkako edo handizkako salmentarako. Bilbo-Valladolid olioduktuaren bitartez ere bidaltzen da Espainia barnerantz. Azkenik, Itsasoko Terminala nagusiko findutako produktuak esportatzeko erabiltzen da.\n13. Zer dira Upstream eta Downstream?\nPetronorren eta gainerako energia enpresetan petrolio eta gasaren industrian kudeaketa hobetzeko erabiltzen diren jarduerei, faseei eta etapei buruz hitz egiteko erabiltzen den modua da. Lehenak gordinaren finketaren aurreko prozesu guztiak hartzen ditu, miaketa, zulaketa eta estrakzioa barne, eta baita gas naturalaren miaketa, ekoizpena eta garraioa ere. Bigarrena, aldiz, funtsezko beste jarduera batzuekin hasten da, produktu kimikoen ekoizpena, eta erregaiak, propanoa eta butanoaren merkaturatzea esaterako.\n14. Nola kontrolatzen dira isurketak?\nKonplexuko tximinia nagusiek isurketak etengabe neurtzen dituzten neurgailuak dituzte. Neurketa horiek, etengabe, Eusko Jaurlaritzaren ingurumen arloko agintariei bidaltzen zaizkie. Horrez gain, airearen kalitatea neurtzeko etxolak ere baditugu. Sare horrek airearen kalitatearen jarraipena egiten du, eta abisuak ematen ditu zehaztutako neurri batzuk gainditzen direnean, eta haien aurkako ekintzak jartzen ditu martxan.


Euskal Herriko Eskolartekoaren finala, BertsoZalearen azalean — Bertsozale Elkartea\nEuskal Herriko Eskolartekoaren finala, BertsoZalearen azalean\nEuropa bat-bateanen aritu diren itzultzaileen lana ere nabarmendu nahi izan du maiatzeko berripaperak.\nIkasturtearen amaiera hurbil dugunaren seinale, maiatzeko BertsoZaleak Eskolartekoarengan jarri du arreta. Ekainaren 4an izango da Ereñotzun Euskal Herriko finala, Txirritaren heriotzaren 80.urteurrena medio Hernaniko auzo-udalean antolatu den egitarauaren baitan. Han ariko dira herrialde bakoitzeko bina ordezkari, eta maiatzean zehaztuko dira zeintzuk izango diren parte-hartzaile horiek, herrialde bakoitzean gauzatzen ari diren Eskolarteko saioekin.\nBestalde, Europa bat-batean egitasmoaren baitan itzultzaileek egiten duten lana nabarmendu nahi izan du hilabete honetako BertsoZaleak. Inprobisatzaileek elkar ulertu eta ikus-entzuleek ere euren jarduna jarraitzeko funtzio garrantzitsua bete dute; euren lanaren ingurukoak azaldu dizkigute lan horretan aritu diren lagunetako bi: Maddalen Arzallus eta Miren Ibarluzea.\nGainera, Bizkaiko Bertsolari Txapelketaren udabarriko fasearen zein ikastetxeetan egingo diren ikasturte amaierako jaialdien inguruan ere ari da maiatzeko berripapera. Eta noski, ohiko edukiak ere ez dira faltako: Nafarroako Bertso Eskolen Egunaren eta Jalgiren inguruko koplak, bertso-udalekuetako begiraleen poto-finixa edota Mikel Artolak jarritako puntua.\nMaiatzeko berripapera ikasturte amaierari begira jarri da.


Chooz - Wikipedia, entziklopedia askea.\n50° 06′ 13″ N, 4° 48′ 25″ E / 50.1036°N,4.8069°E / 50.1036; 4.8069Koordenatuak: 50° 06′ 13″ N, 4° 48′ 25″ E / 50.1036°N,4.8069°E / 50.1036; 4.8069\nCharnois, Foisches, Givet, Ham-sur-Meuse, Hargnies, Landrichamps eta Rancennes\n371 (%49.8) 374 (%50.2)\nChooz Frantziako udalerri bat da Ardenak departamenduan dagoena, Ekialde Handia eskualdean. 2013an 775 biztanle zituen.\n2007an Chooz udalerrian erroldatutako biztanleak 764 ziren. Familiak 308 ziren, horien artean 80 pertsona bakarrekoak ziren (20 bakarrik bizi ziren gizonak eta 60 bakarrik bizi ziren emakumeak), 84 seme-alabarik gabeko familiak ziren, 116 seme-alabak dituzten bikoteak ziren eta 28 seme-alabak dituzten guraso-bakarreko familiak ziren.\n2007an 377 etxebizitza zeuden, 311 familiaren etxebizitza nagusia ziren, 20 bigarren erresidentzia ziren eta 45 hutsik zeuden. 368 etxeak ziren eta 6 apartamentuak ziren. 311 etxebizitza nagusietatik 222 bere jabearen bizilekua ziren, 86 alokairuan okupaturik zeuden eta 3 doan lagata zeuden; 1ek gela bat zuen, 16 etxek bi zituzten, 32 etxek hiru zituzten, 67 etxek lau zituzten eta 195 etxek bost zituzten. 212 etxek euren parking plaza propioa zuten azpian. 131 etxetan ibilgailu bat zegoen eta 148 etxetan bat baino gehiago zituzten.\nChooz udalerriko biztanleria-piramidea 2009an .\n2007an lan egiteko adina zuten pertsonak 520 ziren, horien artean 383 aktiboak ziren eta 137 inaktiboak ziren. 383 pertsona aktiboetatik 345 lanean zeuden (199 gizon eta 146 emakume) eta 38 langabezian zeuden (13 gizon eta 25 emakume). 137 pertsona inaktiboetatik 49 erretiraturik zeuden, 39 ikasten zeuden eta 49 "bestelako inaktibo" gisa sailkaturik zeuden.\n2009an Chooz udalerrian 312 unitate fiskal zeuden, 777,5 pertsonek osaturik. Pertsona bakoitzeko diru-sarrera fiskalaren mediana urteko 19.561 euro zen.\n2007an zeuden 47 komertzioetatik, 14 erauzte enpresak ziren, 1 janari enpresa zen, 3 bestelako produktu industrialen fabrikazioko enpresak ziren, 9 eraikuntza enpresak ziren, 2 ibilgailuen saltze eta konpontze enpresak ziren, 2 garraio enpresak ziren, 4 ostalaritza eta jatetxe enpresak ziren, 1 finantziazio enpresa zen, 5 zerbitzu enpresak ziren, 1 administrazio publikoko enpresa zen eta 5 «beste zerbitzu jarduera batzuk» multzoan sailkatutako enpresak ziren.\n2009an zeuden norbanakoentzako 12 zerbitzu publikoetatik, 2 igeltseroak ziren, 1 margolaria, 1 zurgina, 1 iturgina, 2 argiketariak, 1 eraikuntza enpresa, 2 ile apaindegiak, 1 jatetxe eta 1 apaindegia.\nCharnois (1,6 km)\nRancennes (1,8 km)\nHam-sur-Meuse (2,3 km)\nFoisches (3,5 km)\nGivet (4,0 km)


Bizikleta partekatuen erraldoi txinatarrak, Europara begira | El Diario Vasco\nSociedadBizikleta partekatuen erraldoi txinatarrak, Europara begira\nBizikleta partekatuen erraldoi txinatarrak, Europara begira\nMobike konpainia txinatarraren bizikletak heldu dira Europara.\nKudeaketa eredu berriak proposatzen dituzten konpainiak, munduan bizikleta gehien dituen herrialdean sekulako arrakasta lortu dutenak, hasi dira Kontinente Zaharreko hirietan hedatzen\nMIREN IMAZDonostia Martes, 11 julio 2017, 15:13\nDonostian, Dbizi; Bilbon, ‘Bilbon Bizi’; Iruñean, ‘nbici’… Gasteiz edo Baionako zerbitzuek ez daukate izen propiorik, baina esan daiteke Euskal Herriko hiriburu guztiek daukatela maileguan har daitezkeen bizikleta publikoak. Hiri bakoitzak dauka bere sistema, baina funtsean denak jarduteko modu berdintsua dute: bizikletak toki jakin batzuetan jaso eta utzi behar dira, eta erabilera-denbora mugatua dute.\nHain zuzen ere, iragan mendeko 60.ko hamarkadan lehen saioak egin zirenetik, ez du etenik izan bizikletak partekatzeko sistemek izan duten hazkundeak. Hirietako kutsaduraren zein horrek eragindako kezkaren areagotzeak, trafiko eta aparkamendu arazo gero eta handiagoek eta krisi ekonomikoak izugarri bizkortu dute bizikleta partekatuen hazkundea azken hamarkadan, eta gaur egun hiri ertain eta handi gehienek daukate horietako sistemaren bat.\nEuropan abiatu zen fenomenoa mundu osoara zabaldu da, Txinan lortu duelarik inon ez bezalako arrakasta eta hazkunde azkarra. Lehendik ere bizikleta erabiltzera oso ohituta zeuden txinatarrak, eta kontuan izanik zein harrera beroa egiten dieten kanpotik iristen zaizkien berritasunei, gogotsu ekin diote bizikleta partikularrak alboratu eta maileguan har daitezkeen ibilgailu partekatuak erabiltzeari. Hain zuzen ere, sistema horiek 2016an hasi ziren hedatzen Txinan, eta gaur egun 80 konpainiaren artean banatzen da milioika bezero dituen merkatua. Azpimarratu behar da Europan zerbitzu publiko bat eskaintzeko asmoz abiarazi dituztela sistema gehienak eta, horrenbestez, eragile gehienak erakunde publikoak direla, udalak batik bat. Txinan, ordea, negozio gisa planteatu da hasieratik, eta eragile pribatuek jarri dituzte abian ekimen arrakastatsuenak.\nOfo eta Mobike\nKonpainia agusia Ofo da, 2015an sortutako ‘star up’-a, akziodunen artean Alibaba eta zenbait inbertsio-funts dituena. Urte hasieran, 6,5 milioi bizikleta zeuzkan Ekialdeko 5 herrialdetako 150 hiritan. Urte amaierarako, 20 milioi bizikleta eduki nahi ditu 20 herrialdetako 200 hiritan. Aurreikuspenak betetzeko, hurrengo hilabeteetan 15 herrialdetan hedatu beharko lirateke Oforen bizikleta horiak. Hedapen hori finantzatu ahal izateko, diru-bilketa erronda egin berri du milia milioi dolarretik gorako balioa duten enpresen taldera heldua den Ofok. Emaitza ikusgarria izan da, inbertitzaileek negozioaren etorkizunarekin fio diren seinale, 600 milioi euro jaso baititu bere eredua Txinatik kanpo zabaltzeko. Eredu berezi samarra, gure inguruan ezagunak ditugun sistemetan ez bezala bizikletak 'solte' baitaude. Horrenbestez, ez da beharrezkoa geltoki finkoetan jaso eta uztea. Ibilgailua edozein tokitan utzi daiteke, eta hartu ere bai, bizikletak desblokeatzea ahalbidetzen duen pasahitza jasotzen baitute erabiltzaileek sisteman erregistratzen direnean. Enpresaren arduradunei esatea gustatzen zaien bezala, "bizikleten Uber"-a izan nahi du Ofok. Zerbitzuari atxikitako aplikazioak, bizikleta libre hurbilenak non dauden erakusteaz gain, nork bere bizikleta partekatzeko aukera ere eksaintzen du.\nEgoitza nagusia Pekinen daukan Ofok Shanghain sortutako Mobike-rekin partekatzen du Txinako merkatua, ia erdibana, zati txikitxoa utzirik gainerako eragileei. Mobikeren laranja koloreko bizikletek ere Europa dute jomuga. Eta iritsi dira, oraintsu ezarri baitute Mobike zerbitzua Manchester hirian.\nJust taken my first trip on Manchester's bike share service #Mobike. I'm up for re-naming them #burnhambikes who's with me? pic.twitter.com/WwiKBmf2S5\n— Ed Jervis (@edjervisUK) 6 de julio de 2017\nMobiken atzean ere inbertsio-funts handiak daude, eta konpaina horrek ere diru-bilketa arrakastatsua burutu du, 400 milioi euro ingurukoa, hedapena bultzatzeko. Mantenimendu kostuak murrizteko, bizikleta oso sinpleak proposatzen dituzten, katerik gabeak, gurpil zulaezinak eta aluminiozko koadro erdoilezinak dituztenak. Bizikletak desblokeatzeko telefonoarekin irakur daitekeen QR kode bat baino ez da behar. Enpresak esan du hurrengo hilabeteetan beste 100 hiritara zabalduko dutela eskaintza. Ez dute zehaztu nora eramango dituzten bizikleta laranjak, baina orain arteko martxan hedatzen badira, luze gabe ikusi ahal izango dira Europako hiri nagusietan.\n«En nuestro zoo hay más amor que cartera» La pasión por la naturaleza de la pareja vizcaína fallecida en Bolivia


Ontzi ozeanografikoa - ZientziaEus\n2008/12/17 Elhuyar Iturria: Teknopolis\nMiguel Oliver itsasoa eta bere baitako bizidunak ikertzeko ontzi ozeanografikoa da. Barrutik ikusteko aukera izan dugu.\nUrtetan bixigua izan da janari tradizikonala datozen eguberri egunetan, baina gaur egun, oso zaila da gure uretan bixigurik aurkitzea. Behar bada egoera bestelako litzateke arrantza egite bixiguaren biologia kontuan izan balitz. Bada hurrengo erreportajean ikusiko dugun Miguel Oliver ontzia horretan aritzen da hain zuzen: itsasoa eta bere baitako bizidunak ikertzen. Barrutik ikusteko aukera izan dugu. Eta, besteak beste, euskal teknologia ere baduela ikusi dugu.\nENEKO IMAZ AMIANO; ELHUYAR FUNDAZIOA: Vigoko portuan gaude, eta atzean daukadana Miguel Oliver ontzi ozeanografikoa da. Esan liteke itsasontzi hau itsasoa ikertzeko ur gaineko laborategia dela. Radarra, zundak, laborategiak eta abar ditu.\nJerónimo Hernández Espainiako Itsasoko Idazkaritza Nagusiko kontseilaria da. Bera izango dugu gidari Miguel Oliverren. Ontzia 70 metro luze da, eta 41 zabal; eta 45 pertsonarentzako tokia dauka, eskifaia eta ikertzaileak kontuan hartuta. Zubiaren tamaina handiak harritu egin gaitu sartu eta berehala.\nJERÓNIMO HERNÁNDEZ; ITSASOKO IDAZKARITZA NAGUSIA: Este es el puente de gobierno, amplio, con más de 120 m2.\nSi me permites, te presento al capitán Luis Gago (...). Como puedes ver, aquí tenemos diferentes consolas; esta es la principal, de navegación, con los equipos reglamentarios y alguno más, como son el posicionamiento automático, control de maquinaria, radares y todo.”“Luego, en la zona de babor, está la consola de comunicaciones, que además del sistema interno de socorro, tiene un sistema denominado INGERAS, que gestiona y coordina todas las comunicaciones del buque; lo que podríamos denominar el control remoto del de los equipos del barco.\nHonako hau da aginte-zubia da, zubi zabala, 120 m2 baino gehiagokoa.\nNahi baduzu, kapitaina aurkeztuko dizut, Luis Gago da (…)\nHainbat kontsola dauzkagu hemen; hau da nagusia, nabigazio-tresnak eta bestelakoak ditu, hala nola kokatze automatikokoak edo radarra kontrolatzekoak.\nAbaborrera joz, Jeronimok komunikazio-kontsola erakusten digu. Hor dago larrialdietarako barneko sistema, baina baita INGERAS Fleet izeneko sistema ere.\nINGERAS Fleet izeneko ekipoak informatika-zerbitzu aurreratuak eta telekomunikaziokoak biltzen ditu, hainbat erreminta eta aplikazioren bidez, eta itsas sektorera zuzenduta dago. Sistema horren bidez, itsasontziaren arlo guztiak kontrolatzen dira: elektronika eta informatika guztia kontrolatzen da; itsas garraioaren logistika eta ontzidia kudeatzen da; urruneko datuak jaso eta bidali egiten ditu, hala nola mezuak edota meteorologiako datuak; eta, azkenik, sistemak, satelite bidez, mantentze eta laguntza-zerbitzuak erabiltzeko aukera ematen du.\nEsaterako, INGERAS Fleet-ek akatsen bat aurkitzen badu ontziko edozein ekipotan, alarma-seinalea ematen du, bai ontzian, bai sistema ekoitzi duen INGETEAM enpresan ere, Zamudioko egoitzan. Satelite bidez iristen da alarma, eta satelite bidez konpon dezakete INGETEAMeko teknikariek akatsa, ontzira joan beharrik gabe. Beharrezkoa balitz, ontzia, edonon dagoela ere, Zamudiotik gerarazi eta abiarazi ere egin dezakete, ontziko arduradunen oniritziarekin.\nTxopa aldera joanda, laginketa zientifikoetan erabiltzen diren bi kontsola aurkitzen ditugu.\nBatetik, arrantzarako tresnak kontrolatzen dira. Bestetik, itsas laginak biltzeko makinak eta istribor aldean lan egiten duten garabiak.\nHan dago kokatze dinamikorako sistema ere.\nJERÓNIMO HERNÁNDEZ; ITSASOKO IDAZKARITZA NAGUSIA: Por ejemplo, si quieres saber la composición del agua a diferentes profundidades en un punto determinado, mediante el posicionamiento dinámico, clavamos el barco en una posición fija y, en esa posición, lo que hacemos es largar una roseta para capturar muestras de agua.\nAdibidez, urak puntu jakin batean sakonera batzuetan zer konposizio duen jakin nahi izanez gero, kokatze dinamikorako sistemarekin ontzia finko kokatu, eta, posizio horretan, laginak hainbat sakoneratan biltzeko tresna uretaratzen dugu.\nENEKO IMAZ AMIANO; ELHUYAR FUNDAZIOA: ¿Todas a la vez?\nJERÓNIMO HERNÁNDEZ; ITSASOKO IDAZKARITZA NAGUSIA: No, es que hay un cable eléctrico que vas pulsando y sacando muestras a la profundidad que quieres.\nKable elektriko bat dago: nahi duzun sakoneran botoiari sakatu eta laginentzako potoak zabaltzen ditu.\nKontsola nagusirantz itzuli, eta aginte-zubiko ibilbidea amaitzen dugu. Baina… ohikoa al da hain zubi handia izatea?\nJERÓNIMO HERNÁNDEZ; ITSASOKO IDAZKARITZA NAGUSIA: Es amplio... Digamos que cuando se está haciendo un largado o una investigación pesquera, aparte del personal de oficiales, también suelen estar 2-3 científicos. Entonces tiene que haber planos... (...) No hay apreturas, es holgado; hay espacio para poner ordenadores complementarios; y es cómodo de trabajar.\nHandia da bai, baina, ikerketetan, ofizialez gainera 2 edo 3 zientzialari ere biltzen dira hemen. Beraz, tokia behar da planoak, ordenagailuak eta abar jartzeko. Ez dago estuasunik, toki ugari dago eta lanerako erosoa da.\nErosotasunak, ordea, ez dira zubian amaitzen. Ontzian ez da ezer falta: gelak, sukaldea, jantokia, liburutegia, egongela…\nLanerako guneei dagokienez, baditu laborategi hezea eta lehorra; kimikako eta biologiako laborategiak; eta informatika-gela eta akustikako laborategia. Azken horretan, radarrak eta zundak dauzkate itsasoko biologia eta hondoetako geologia ikertzeko. 7.000 metroko sakoneran ere egin ditzakete laginketak zundekin.\nBehar dutenean, Miguel Oliverrek ohiko arrantza-ontzi baten moduan jardun dezake. Arrainak iritsi ahala, sailkatu eta prozesatu egiten dituzte, beti ere ikerketa-saio bakoitzaren helburuen arabera.\nJeronimok ontziaren barrualdea erakutsi digun bitartean, Vigoko itsasadarrean nabigatzen aritu gara. Cies uharteak atzera utzi, eta ontziko ekipo nagusietako bat jarri behar dute lanean: itsaspea aztertzeko robota. Trebakuntza-saioa egin behar dute.\nRobota 650 metroraino urpera daiteke. Laginak hartzeko beso mekanikoa, bi kamera eta sonarra ditu, eta kable baten bidez komunikatzen da ontziarekin. Kabletik jasotzen du motorrek eta tresnek behar duten energia elektrikoa. Gidatu ere haren bidez egiten da, baita itsaspekoak bidalitako irudiak jaso ere.\nHainbat monitoretan jasotzen dira itsaspekoak bidaltzen dituen irudiak eta datuak. Eta irudiak, era berean, ontzitik robotaren joan-etorriak gidatzeko baliatzen dira.\nJaioa izan behar da robota gidatzeko, bereziki itsasoa bizi dagoenean edo itsaslaster indartsuko tokietan. Oraingoan, Mari Jose Morrazo bigarren ofiziala ari da trebatzen.\nBaina eskifaiaren eta ikertzaileen trebetasun handiaz gain, behar-beharrezkoa da, ikerketak egiteko, ontziaren nabigazioa oso isila izatea.\nHau da, ontziak uretara transmititzen dituen soinua eta bibrazioek hutsaren hurrena izan behar dute, faunari ez eragozteko eta ikerketarako tresneria ez oztopatzeko.\nAreago, Itsas Ikerketarako Nazioarteko Kontseiluak, ICESek, uretara igor daitekeen gehieneko zarata-maila finkatua du. Maila hori gainditzen duten ikerketak nekez onartuko dituzte nazioartean.\nINGETEAM ontziaren eraikuntzan parte hartzen hasi zenean, lehenengoetako lana izan zen aztertzea ea zer egokitzapen egin behar ziren propultsioan, bihurgailuetan eta motorretan ICESen araudia betetzeko.\nHala, Miguel Oliverren egindako egokitzapenetako bat propultsio diesel-elektrikoa jartzea izan zen.\nOhiko diesel propultsioan, gasolioarekin dabilen motorrak eragiten dio helizeari. Ontzi ozeanografiko honetan, ordea, helizeari eragiten dioten bi motorrak elektrikoak dira, hots elektrizitatez elikatzen dira. Beraz, ekipo elektrogenoak eta alternadoreak jarri behar dira elektrizitatea sortzeko.\nPropultsio-sistema horrek motorren errendimendua gehitzen eta kontsumoa zein gas-isuriak gutxitzen ditu, eta, batez ere, ontziaren zarata nabarmen murrizten du.\nEra berean, ekipo elektrogenoak bankada bikoitzaren gainean jarrita daude. Oin elastikoek bibrazioak xurgatzen dituzte, eta, hala, ez dira iristen ontziaren egiturara, eta, ondorioz uretara ere ez.\nHorri guztiari esker, ontziaren zarata eta dardarak ICES erakundeak ezarritako mugaren azpitik daude.\nBaina, itzul gaitezen ontziaren bizkarrera, Mari Jose urpeko robotarekin egiten ari den trebatze-lanak amaitzen ari da eta.\nOntziratu dute robota; garbitu, gauza guztiak jaso eta Vigorako bidea hartu dugu eguna amaitzeko. Jada lasaiago, Jeronimok Miguel Oliverrek datozen hilabeteetan dituen planen berri eman digu.\nPanama, Peru eta Ekuadorreko uretara joko du, itsas hondoa eta arrantza ikertzeko hango gobernuekin elkarlanean. Patagoniako itsaspeko labarrak ere ikertuko dituzte ekosistema kalteberak ikertzeko eta, horren arabera, kontserbazio eta arrantza-guneen zonifikazioa egiteko.\nErdi Aroko Gasteiz\nZazpigarren Tesi Sariak


Francisco Cotarelo - Wikipedia, entziklopedia askea.\nFrancisco Cotarelo (Gasteiz, 1884ko ekainaren 1a - Donostia, 1943ko azaroaren 29a) arabar pianista eta musikagilea izan zen.\nGasteiz, 1884ko ekainaren 1a\nDonostia, 1943ko azaroaren 29a (59 urte)\nPianoko ikasketak Madrilen egin zituen (lehen saria, 1890). Ohorezko domina jaso zuen nazioarteko pianisten lehiaketan (Paris, 1911). 1913. urtean Donostiako kontserbatorioko Pianoko katedra eskuratu zuen, eta bertan jardun zuen 30 urtez. Obra ugari egin zuen pianorako eta ahotserako.\nAzken aldaketa 19 otsaila 2019(e)an, 20:33(e)tan\nOrriaren azken aldaketa: 19 otsaila 2019, 20:33.


nola Egin Ahal Izango Duzu Bat Poker Diseinuak Baita - Poker AI Helper. Online aholkulari irabazi!\nnola Egin Ahal Izango Duzu Bat Poker Diseinuak Baita\nEpe hau da, oinarrizko adierazle jokoa\nLehenik eta behin, hasteko, ikaskuntza Matematikoa alderdi poker jokalari guztiek, Batzuk bezala, irteera tasakHorrez gain, hartzea erabaki bat Merkataritza-batean, eza bat out-Of-the-box irabazlearen konbinazioa Dituzten faktore horiek, kontuan hartu beharreko. Jakina, ikasiko duzu, multzoa osatzeko Poker txartelak to play, ez Dago arazorik batere. Gisa ez-zehatza konbinazio remisecombinatie Modu oso ezberdin batean. Zeren zer da garrantzitsua hemen Zaude guztiz ere, jakitun izan Duten erabakia da bai errentagarria Eta errentagarria izan daiteke. Horretarako, ezinbestekoa da gaitasuna zuzena Egiteko kalkulua pokeruitgaven landu eta Leku bat egin behar da. Baina lehen, pentsa dezagun zer Irteera da. Poker guztiak atera potenti"txartelak Eskua, hobetzeko, bat izan nahi Du, erabateko Garaipena, eta atzera. Irteera at pokerdisciplines dira zenbatuko Kopuruaren arabera txartelak utzi bizkarreko. Bat-sorta karta badira mota Bakoitzaren bakoitzaren neurria. Edozein-kalean, parte-hartzailea da Erabakitzeko zenbat txartelak gelditzen dira, Pila, eta zenbat txartelak dira Adierazleak kurba izan du bere Posizioa indartu.\nIzango da, epe luzera, dinamikoa Positibo bat jolastu\nBide batez, flop ikusteko jokalari Txartelak- poltsiko eta guztira.\nOndorioz, ez dira txartelak ezezaguna.\nParte-hartzaileek aztertuko beren txartelak, Eta erabilgarria dira, izan ahal Izango dute, emaitzak behar dira, Eta bat prest-to-hustu Bat izan clubteam egiteko. Jokoa poker kalkulua diseinuak dira Oso sinplea da-jokalari ditu Club sarrerak, eta, denok dakigunez, Ez dira txartelak, txartel-jokoa Baino gehiago. Bihurtzen da joko du ariketak Egiteko beharrezkoa irabazi ezarri. Hala ere, kontuan izan behar Da, kalkulatzeko poker ariketak izango Da, ez bakarrik izan flop, Baina, era berean, txandaka. Gainerako ibaiaren izan dira antzeko Kalkulua ez da beharrezkoa geroztik, Komunitate txartelak taula gainean etortzen Diren, zein da zure konbinatzen gaitasunak.\nZehatzagoa buruzko aldaketak, hemen adibide Bat da"itzultzeko".\nAdibidez, demagun duzu altuena Q Eta J zure eskua, eta Bat behar duzu, gehienez ere, Eta bihotzak eta taula. Hau ikusi ahal izango da Egoera hori, esleitzea parte-hartzailea Izan zen, ez marrazteko, bukatzeko Ez du eragin duzun bezala Grafikoa bihotza gehitu zen. Jokalari gisa, ahal izango duzu Oraindik ere aurkitu ahal izan Karta-multzo eskubidea bildu behar Ibaian, hau da, kopurua txartelak Lortzeko behar diren konbinazio pila Formak berdin jarraituko. Gogoan izan bada, bi aukerak Lortzeko txartela tanta bat besterik Ez ©©i bihurtzen da, ondoren, Ez da bat ©©i ibaian. Beharrezkoa da, beraz, ekintza bat Egiteko, lehen bi itzulietan luze, Eta, oro har, zoriona merkatuan Hartu da kontuan, eta ondoren Bakarrik izan zen, une spur Eta aukerak eratorritako gaur egungo Maila banaketa. Gaur egun, badira bi metodo Play poker-outs, hau gehitzeko, Ia guztiak jokalari on bat egun. Lehen erabili da egin beharreko Egoki taula: taula bat erakusten Duen kopurua outs, probabilitatea bat Egitea guztiz lotutako adierazitakoaren arabera, Zulo txartelak eta balioa ehuneko gisa. Adibidez, baliteke behar dute batzuk Bat da, izango da zure Eskua, eta oraindik ez da Bat on flop. Esaterako, kasu honetan, bakarrik irteera Bait bizkarreko, probabilitatea arabera irteera Taula da. Ibaiaren gainean, igoera erabilera argiak Dituzte, eta. Guztira apustua zenbatekoa iristeko. Onartu da, oso gutxi dira horiek. Bigarren lekuan, metodoa"biderketa bi. Oso erraza da erabiltzen den Metodo profesional bettors erabili. Hau, da, noski, behar ez Edozein tresna bereziak poker odds Kalkulagailuak edo esku-of-the-Box taulak. Modu honetan, odds ziren kalkulatzen Itxura espero mapa osoa konbinazio, Egindako jarraiki, honako printzipioa: hasita Hemen, goiko adibidea, probabilitatea eraketa Lau-txartel bateko lehenengo bi Aukera da, x, eta bigarren, x. Agian, beraz, ondorioztatu zenbakiak dira Benetan koherentea aurkezpena taula. Hala ere, kontuan hartu behar Da, ala erabilitako metodoak zehazteko Aurka, itxura aldatzeko espero bueltan Kalkulatu daiteke.\nDirudi erraza, baina badira ñabardura batzuk.\nEsate baterako, Bat, eta windows K izan laia bere eskua, Eta spades on flop, ez Dira, eta.\nBeraz, lortu dugu Nazionala Zozketa.\nIt txartelak, eta txartel bakoitzeko Goitik kolorea ez da nahikoa Oso bat nahastu. daudela spades en karta jokoa, Baina, horiek dira dagoeneko"play"Bat dira, gure aurrean. Beraz, bat kalkulatzen da arrisku Bat irabazi ahal izateko nazionala Flitscombinatie egin, beraz x. Hala ere, bada seinale erortzen Da, esan dezagun, goiko ? Da, hala nola, bat-baimena Indarrean egongo da irteera? Hori dela eta, gertaera duzu Pare bat gorputz nagusia, beraz, Bakoitza eta horietako bat da Eskuragarri, parte-hartzaileek aukera izango Dute beteriko etxe bat eta Lau elkarrekin, baina deskonposizio poker Sartuko joko pare bat start-Up, hirukotea da. Beraz, ez da komeni sartuta Hiru bider potenti"s zure Aukera atera eta irabazi behar Izan murriztu x. Lehenik eta behin, behar duzu Arreta portaera zure aurkariak mahaian, Ez bazterketa irteera pokerdisciplines. Zehatzago, nola luze bat izan Dute, flop apustua, edozein tamaina, Horiek erabili, zer da ikusten Dira taula gainean, eta beste Batzuk, horrek guztiak laguntzen egiteko Sorta ustezko esku horiek murrizteko. Hori dela eta, handitzeko aukerak Irabazi du saria dirua, ez Daiteke izan gehiago gaur txartelak Daiteke eraginkortasunez kontuan hartu. The oktoberkansen zehatza da, eta Azkar kalkulatzeko, eta erabilera jokalari Profesionala eta, gainera, erregularra, software Osagarriak, hala nola, poker, scout Edo holdem kudeatzailea.\nModu honetan, jakin ahal izango Duzu kopurua guztira ariketak egin Zure gorbata multzo honetan, jokalari Askoz errazagoa izango da egin Ahal izateko, erabaki egokiak hartzeko Garaian merkataritza.\nHau azaldu daiteke, hain zuzen, Ekintzak ez dira oinarritzen intuЇtie Jokalari, baina matematika poker, probabilitate-teoria. Gastu guztiak, ahal izango duzu Aurkituko adina joko handitzen eta Okerreko erabakiak karta jokoak on Festa gutxieneko bat. Hemen aurkituko dituzu azken poker Albisteak, hobe da behar azoka Komentatu berria pokerheuvels planeta lor Daiteke eta analitikoa poker gelak, Lehendik ezarritako jokalari.\npokerbros Ez Cash Bermerik\nпокер 3 Губернатор З Друзями, Плінтус\nkalkulagailua poker izarrak hold em poker kalkulagailua pppoker eragile free poker kalkulagailua pppoker sindikatuak Errusian tipster poker MTT online poker holdem kalkulagailua pppoker Kudeatzailea app pppoker download poker odds kalkulagailua


Ingurumen-kutsadura eta zakurrak ere kaltegarriak dira | Consumer\nIngurumen-kutsadura eta zakurrak ere kaltegarriak dira\nHiriaren poluzioak eta zaratak antzeko ondorioak dituzte pertsona eta txakurrengan, ugaztunak gara eta oso anatomia antzekoa dugu\nIrudia: Ludovic Bertron\nIngurumen-poluzioak, bai atmosferikoak bai akustikoak, zakurrari ere eragiten dio. Bronkitisa, eztula, alergia, biriketako minbizia eta antsietatea eragiten ditu gehiegizko zarataren aurrean. Artikulu honek azaltzen du nola eragiten dien poluzioak txakurrari, tabakoaren eragin negatiboak eta kandelaren zaratak, eta zakurretan kutsadura gutxitzeko jarraibideak eskaintzen ditu.\nIrudia: Bertron Bertron\nTxakurraren osasuna ere kaltetzen du poluzioak\nBirika beltzak eragin ditzake poluzio atmosferikoaren maila handi baten eraginpean dagoen txakur batek. Dio José Capacesek, albaitariak.\nTxakurrek ere badituzte birikak beltzak poluzioaren eraginpean daudenean\n“Urbanizatutako txakur baten nekropsia egiten duzunean, zure bronkioen kolore beltza eta hondatutakoak ikusten dituzu”, dio. Bronkitisa, biriketako tumoreak, eztula, asma, alergiak eta arnasketa-arazoak dira, besteak beste, txakurraren osasunean eragiten diren ondorioetako batzuk.\n“Txakurrek gure arnas sistema oso antzekoa dute, eta partikula poluitzaileen kontzentrazioa ere salatzen dute”, azaldu du, bestalde, Enrique Zaldívar albaitariak.\nGainera, txakurrek zailagoa dute birikak poluziorik gabe mantentzea. Lurraren arrasean ibiltzeak eragiten du arnasbideetan ahalik eta kutsadura gehien pilatzea.\n“Partikula poluitzaileek, beruna adibidez, lurrean metatzeko joera dute; eta txakurrak, berriz, olisetan”, azaltzen du Zaldivarrek.\nKandelaren birikek euririk ez egitea\nEuria egiten ez duen garaietan, kutsadura gehiago sortzen da atmosferan. Orduan, arnas arazoak dituzten txakurren albaitaritza-kontsulta-kopurua handitu egiten da.\nZaldívarren arabera, euria egiten duenean, %10 handitzen da arnasbideetan arazoak dituzten txakurren kontsultak.\nArnasketako edo bihotzeko arazoak dituzten zerrek, berriz, harburu osasuntsuek baino poluzio atmosferikoaren maila altuagoek baino gehiago irauten dute. Gauza bera gertatzen zaie zakur brakizefaloei (oso chatoak), bulldogari edo kariloari, adibidez: inguruneko partikula kutsatzaileak iragazteko gaitasun txikiagoa dute eta arnasketa-sistema kaltetuagoa geratzen da.\nTxakurra ere erretzaile pasiboa da\nTabakorik gabeko giroa familia osoarentzat gomendagarria da, txakurra barne\nTxakurra, pertsonak bezala, erretzaile pasiboa ere bada. “Txakurrek gure arnas sistema oso antzekoa dutenez, tabakismoari eta pertsonei buruzko azterketa guztiak txakurretara estrapola daitezke”, adierazi du Aitor Llamas albaitariak.\nTabako-kea ez da gomendagarria txakurraren birikentzat. Tabakoak kanaren osasunean dituen ondorioak arnasbideetako alergiak, doministikuak, eztula edo narritadura izan daitezke.\nHorregatik, batez ere, txakurrak arazo kardiorespiratorioak dituenean, funtsezkoa da etxean arnasten den oxigenoa errespetatzea, ahalik eta garbiena izan dadin.\nKutsadura akustikoa eta zakurrak\nTxakurrak, izaki bizidun guztiek bezala, hainbat ingurumen-kutsadura jasaten ditu. Horien artean, akustika. José Capacés albaitariak azaldu duenez, “ingurumen-zaratak kalte handia egiten die txakurrei”. Beldurtu egiten dira, eta antsietatea eta estresa sortzen dizkie.\nTxakurrek pertsonek entzuten ez ditugun uhin-luzerak jasotzeko gaitasuna dute. Entzumen-sentsibilitate zorrotzak poluzio akustikoaren inpaktuen aurrean oso ahul bihurtzen ditu.\nPetardoak, autoak, motorrak, alarmak, sirenak… zarata kaotikoz betetako mundua osatzen dute, eta izutu eta estresatu egiten dute haietara ohituta ez dagoen.\nBadira ingurumen-zarata jasaten duten harburuak, baina beste batzuk beldurgarriagoak dira, batez ere, kumeak zirenean haren eraginpean egon ez badira.\nCapacések azaldu duenez, “animaliek ez dituzte petardoen edo su artifizialen zaratak eguneroko egoerekin lotzen, eta horrek kontrolik eta beldurrik eza eragiten die”.\nTxakurren poluzioaren ondorioak murrizteko jarraibideak\nHauek dira harburuetan ingurumen-poluzioak osasunean dituen eraginak:\nPartikula poluitzaileak zakurraren organismoan pilatzen dira. Horregatik, komeni da zelaitik ihes egitea, kanoia oxigenatu egin baitaiteke.\nEz erre etxean. Tabako-kerik gabeko etxe bat onuragarria da familia osoarentzat, txakurra barne.\nPoluzio akustikoaren ondorioak minimizatzeko, txakurkumea txakurkumetik era guztietako zaratetara azaldu behar da, hainbeste antsietate eta beldur sor ez diezaioten.\nTxakurrak petardoak edo su artifizialak bezalako zaratekiko fobia badu, babestuta sentituko den lekua egokitu behar zaio: leihorik gabe, manta baten azpian edo kukulu baten barruan ezkutatzeko, kutxa baten antzera.\nIngurumen-poluzioari eta txakurrei buruzko hiru bitxikeria\n1. Planetako izaki bizidun guztiek arnasten dute eta poluzioak eragiten die. Partikula poluitzaileak gure organismoetan utziko dira, baita zakurretan ere.\n2. Zakur-belarriko esposizio luzea zaratetaratinpanoa apurtzea eragin dezake. Eta, horrez gain, txakurrarentzat estresa eta antsietatea.\n3. Osasun-arazoen eta ingurumen-kutsaduraren arteko erlazioari buruzko ikerketa zientifikoak pertsonengan oinarritzen dira, baina albaitariek ziurtatzen dute emaitzak zakurretara estrapola daitezkeela.\nanimaliak hiri kutsadura kutsatzaileak maskotak osasuna perros-eu personas-eu polución-eu


Smart Destination, jomuga turistiko adimendunen liburu zuria - SPRI\nSPRI / Euskadinnova / Enpresa digitala / Smart Destination, jomuga turistiko adimendunen liburu zuria\nSmart Destination, jomuga turistiko adimendunen liburu zuria\nTurismoaren sektorea goitik behera aldatu da IKTekin, batez ere 2.0 weba, sare sozialak eta konexio mugikorra zabaldu direnetik. Hiri adimenduneko teknologiak turismoari aplikatuz gero berrikuntza bultzatzen da jomugetan, zerbitzu eta produktu berriak sortuz. Era berean, turistaren profila ere aldatu egin da; erabiltzaile hiper-konektatu eta exigente bihurtu da eta informazio guztia eskuratu nahi du unean bertan eta edozein tokitan.\nSegittur, Berrikuntza eta Teknologia Turistikoen Kudeaketarako Estatu Elkarteak Smart Destination. Destinos turísticos inteligentes: construyendo el futuro txostena argitaratu du, eta bertan bildu ditu smart jomugetarantz aurrera egiteak dakartzan aukera eta erronkak. Argitalpenak dioenez, turismoaren sektoreko IKTei esker negozio-eredu berriak sortu dira bidaiatzeko prozesuaren hiru faseetan: hau da, bidaiatu baino lehen (jomugei buruzko informazioa ematen duten plataforma eta zerbitzuak); bidaiatu bitartean (konektatutako dispositibo mugikorren erabilera); eta bidaiatu ondoren (erabiltzaileen asebetetze maila neurtzeko eta leialtzeko sistemak).\nHala ere, jomuga adimenduna kontzeptua teknologiaz harago doa, eta beste zutabe batzuetan ere oinarritzen da: berrikuntza, sostengarritasuna -ingurumenekoa, soziala eta ekonomikoa- eta, besteak beste, irisgarritasuna. Smart destination deitzen zaie “beren habitataren ezaugarri guztiekin (ingurumenekoak, kulturalak eta sozio-ekonomikoak) konprometituta dauden eta informazioa prozedura bidez atzemateko sistema adimendunak dituzten lurraldeei. Horrela, nabarmen hobetzen da esperientzia turistikoen kalitatea” azaldu dute txostenean Antonio López de Ávilak eta Susana Garcíak, Segittur-eko presidenteak eta proiektu zuzendariak. Turismo adimenduneko estrategien bidez lortzen diren onurak ez dira bakarrik turistentzat, baita ere hiritarrentzat eta tokiko ehun ekonomikoarentzat, aberastasuna eta berrikuntza sortzen baitute.\nJesús Herrerok, Tecnaliako Turismo Merkatuko arduradunak, adierazi du “jomuga adimendunaren proiektua aukera bihurtu behar dela hiru eragile nagusientzat: hiritarrentzat (bertakoak ala bisitariak), enpresentzat eta Administrazioarentzat”. Era berean, hauxe esan du Herrerok: “jomuga adimendun batek balio behar du irtenbideak bilatzeko turismoaren sektorean oraindik konpondu gabe dauden arazo handientzat, esaterako tokian tokiko biztanleen eta bisitarien arteko harremanarentzat”.\nBestalde, Aurkene Alzua-Sorzabalek, CICtourGUNE zentroko zuzendariak, azaldu du zein garrantzitsua den tokiko komunitatearen parte-hartzea jomuga adimendun bat garatzean: “komunitateen laguntzarik gabe, teknologia adimendunen inplementazioak ez du apenas lagunduko tokiko biztanleen eta bisitarien arteko harremanean; are gehiago, etena handitzeko arriskua ekarriko du”.\nDagoeneko deskargatu daitekeen txosten horrek bere baitan biltzen ditu turismo adimenduneko estrategiak aplikatu dituzten lurraldeen jarduera-gidalerroak eta adibide praktikoak, sektorean inplikatutako enpresa eta erakundeen ikuspegiak eta smart tourism proiektuak bultzatzeko finantzaketa iturriak.


Euskaltzaindiaren historia (kronologia bat): 1920-1936 - Euskaltzaindia\n1920-01-7/8: Akademiaren euskarazko izena eta akademiako kideena ebatzi ziren: Euskaltzaindia eta euskaltzain; euskara hitza s letraz idaztearen aldeko hautua egin zen, eta sistema ortografiko osoa erabaki zen. Horrez gain, Ekin eta Yarrai hartu zuen Euskaltzaindiak lelotzat eta haritz gurutzeduna ikurtzat.\n1920-04-27: Pierre Broussain hil zen, Resurreccion Maria Azkueren laguntzaile garrantzitsuenetako bat Euskaltzaindia sortzeko lanetan.\n1920-12-29: Euskararen batasunaren gaia jorratu zuen monografikoki Euskaltzaindiak, oinarri nagusien artean Arturo Campionen eta Pierre Broussainen Informe a la Academia de la Lengua Vasca sobre unificacion del euskera hartuta.\n1921-03-07/08: Lehen aldiz egin zuen batzarra Euskaltzaindiak Ipar Euskal Herrian. Hazparneko herriko etxean egin zuen, Pierre Broussain zena gogoratuz.\n1921-06-27: Data hori du Resurreccion Maria Azkuek Erizkizundi Irukoitza zeritzon inkestaren galdetegiari idatzi zion hitzaurreak. Inkesta horrek euskarazko fonetikari, morfologiari eta lexikoari buruzko datu ugari bildu zuen, hurrengo urteetan, Euskal Herri osoan zehar.\n1921-09-04/08: Lehenengo Euskalegunak antolatu zituen Euskaltzaindiak, Durangon: hitzaldiez gain, antzerki eta dantza emanaldiak, pilota oartidak eta ganadu azoka egin ziren, bestak beste.\n1923-07-24: Luis Eleizalde hil zen, Resurreccion Maria Azkueren laguntzaile garrantzitsuenetako bat Euskaltzaindia sortzeko lanetan eta akademiaren lehen idazkaria.\n1923-08-07/09: Bigarren Euskalegunak antolatu zituen Euskaltzaindiak, Donezteben.\n1923-09-13: Miguel Primo de Riverak estatu kolpea eman eta diktadura ezarri zuen Espainian. Diktadura horretan, murrizketa handia izan zuten Euskaltzaindiaren diru-laguntzak eta ekimenek. Espainiako II. Errepublikaren garaian ere –1931ko apiriletik 36ko gerrara bitarte– ez zuen Euskaltzaindiak egoera asko hobetzerik lortu.\n1923-09-16: Miguel Primo de Riverak estatu kolpea eman eta hiru egunetara, egoeraren larritasunaz jabetuta, Resurreccion Maria Azkuek eta Nazario Oleagak gutun bat igorri zioten Bizkaiko gobernadore zibilari –ez Euskaltzaindiaren izenean, baina akademian zuten kargua adierazita–, beren buruak eskainiz euskarazko liburuen zentsore izateko.\n1923-11-29: Egoerak hartara behartuta, zentsore lana egin zuen Resurreccion Maria Azkue euskaltzainburuak Espainiako Armadarentzat, jakinik horrek euskal liburu gutxi batzuk baztertuz gehientsuenak salbatzen lagunduko zuela.\n1927-03-10: Espainiako Errege Akademiako (RAE/ Real Academia Española) kide izendatu zituzten Resurreccion Maria Azkue euskaltzainburua eta Julio Urkixo euskaltzain oso eta Euskaltzaindiko liburuzaina, “sección vascongada” zeritzonaren ordezkari gisa.\n1928-01-26: Euskaltzaindiak erabaki zuen hitz berriak sortzea eta bultzatzea idazleen eta herriaren zeregina izango zela, ez Euskaltzaindiarena berarena.\n1928-12-30: Resurreccion Maria Azkue euskaltzainburuak sarrera hitzaldia irakurri zuen Espainiako Errege Akademiako (RAE/ Real Academia Española) kide gisa.\n1929-11-24: Julio Urkixo euskaltzain oso eta Euskaltzaindiko liburuzainak sarrera hitzaldia irakurri zuen Espainiako Errege Akademiako (RAE/ Real Academia Española) kide gisa.\n1932-10-27/28: Resurreccion Maria Azkueren ekimenez, Euskaltzaindiak euskal izendegia aztertzea erabaki zuen. Sabino Arana Goiriren jarraitzaileen aurkako erreakzio gogorrak eragin zituen erabaki horrek, Estepan Urkiaga Lauaxeta-rena eta Bizkai Buru Batzarrarena besteak beste, haien ustez Arana Goiriren izendegia errespetatu behar zelako.\n1932-11-09: Nikolas Ormaetxea Orixe-k Euzkadi egunkarian argitaratutako ohar baten bidez, Euskaltzaindiak adierazi zuen uko egiten ziola izendegia ofizialki aztertzeari.\n1932-11-17: Orixe-k, Euskaltzaindia egiten ari zen hiztegiaren lanen arduradun gisa, “Iztegiaren aurreitz edo prologoa” irakurri zuen. Ezin izan zuten amaitu 36ko gerra gerra hasi baino lehen.\n1936-07-03: Jose Antonio Agirre Eusko Jaurlaritzako lehendakariak Euskaltzaindiari laguntza emateko asmo sendoa agertu zion Resurreccion Maria Azkueri idatzi eta 36ko gerra hasi baino 15 egun lehenagoko dataz sinatutako gutunean.\n1936-07-18: 36ko gerra hasi zen. Euskaltzain asko erbesteratu egin ziren eta akademiaren asmo eta lan guztiak bertan behera geratu ziren.


Nafarroako 8x8 Sokatira Txapelketari Arbizun eman zitzaion hasiera - Sakana - Guaixe.eus\nNafarroako 8x8 Sokatira Txapelketari Arbizun eman zitzaion hasiera\nGuaixe 2019-10-22 13:39\nArbizuko kiroldegiak lehen jardunaldia hartu zuen, larunbatean, eta Lesakako Beti-Gazteko taldeak izan ziren protagonistak\nLarunbatean hasi zen Nafarroako 8x8 Goma Gaineko Sokatira Txapelketa. Zehazki, gizonezkoen 600 kiloko txapelketako lehen jardunaldia eta emakumezkoen 520 kiloko lehen jardunaldia izan ziren jokatu zirenak. Izenak dioen bezala, zortzi kidez osatutako taldeek hartzen dute parte txapelketan.\nGizonezkoetan zein emakumezkoetan Lesakako Beti-Gazte taldekoek erakutsi zuten gainontzekoak baina koska bat gehiago daudela. Gizonezkoetan 4 talde lehiatu ziren eta Beti-Gaztek ez zuen huts egin (4 puntu). Txantrea izan zen hurrena (3 puntu), Berriozar hirugarrena (2 puntu) eta Antsoain azkena (puntu 1).\nEmakumezkoetan Beti-Gaztekoek tiraldi guztiak irabazi zituzten (3 puntu). Txantrea izan zen bigarrena (2 puntu) eta Antsoain hirugarrena (puntu 1).\nLarunbatean txapelketa hauetako 2. eta azken jardunaldia jokatuko da Elizondoko pilotalekuan, arratsaldeko 17:00etatik aurrera.


Saturnino Frutos: "Pistola bat jarri zidaten eskuan eta 'abestu' ezean nire hatz-markekin epaileari emango ziotela esan zidaten" | Euskal Herria Bildu Zornotza\nSaturnino Frutos: “Pistola bat jarri zidaten eskuan eta ‘abestu’ ezean nire hatz-markekin epaileari emango ziotela esan zidaten”\nErantzunak desaktibatuta daude Saturnino Frutos: “Pistola bat jarri zidaten eskuan eta ‘abestu’ ezean nire hatz-markekin epaileari emango ziotela esan zidaten” sarreran\nSaturnino Frutos zornotzarra Guardia Zibilak atxilotu eta torturatu zuen 1984ko maiatzean. Hainbat egunez inkomunikatuta egon zen La Salven, Burgosen eta Madrilen. Carabancheletik igaro ostean aske geratu zen.\nHauxe da bere testigantza:\n“Etxean atxilotu ninduten, goizean. Mendira eraman ninduten; etengabe kolpekatu eta akitu arte ariketak egitera behartu ondoren, pistola bat eskuan jarri eta esan zidaten ‘abestu’ ezean nire hatz-markekin epaileari eramango ziotela, bizi guztirako giltzaperatu nintzan”.\n“Beldur handia pasa nuen bolada batean. Lanaren ondoren, gauez, lagunen batek laguntzen ninduen etxera. Kalez jantzitako guardia zibilek ‘bisitak’ egiten zizkidaten lantokian eta mehatxatu egiten ninduten. Telefono bidez ere jaso nituen mehatxuak”.\n1960 eta 2014 urteen artean EAEn izan diren tortura eta tratu txarrei buruzko txostenari buruz, Saturrek espero du halakorik inoiz gehiago gerta ez dadin balio izatea.\n“Aurkeztu den txostena positiboa da, baina nahiko berandu iritsi da. Ona izango bada, gertakari horiek inoiz gehiago gerta ez daitezen beharrezko neurriak hartu beharra dago”.\nEra berean, uste du “transmisioa oso garrantzitsua” dela, “belaunaldi berriek hemen gertatutakoaren berri izan dezaten”.\nPaco Etxeberria Gabilondo auzi medikua eta torturei buruzko ikerketaren zuzendaria:\n“Edozein hizkuntza eta hiztegitan, ez dago hitzik torturatua izaten ari den pertsona batek sufritzen duena adierazteko”.\nMartxelo Otamendi Egiguren Euskaldunon Egunkariko zuzendari ohia eta egun Berria egunkariko zuzendaria:\n“Bost egunez egon nintzen inkomunikatuta. Horietako hiru zutik eta hormara begira izan ninduten. Laupabost ordu igarotzen zirenean, 20 minutu ematen zizkidaten koltxoi baten gainean etzateko, baina lorik egin gabe”.


[HITZALDIA] 'Euskaraz bizi, etxean eta kalean'\nHerriko plazako erabilera anitzeko aretoa, Aiaraldea Laudio | HITZALDIA\nEuskaraz bizi, etxean eta kalean hitzaldia Mari Jose Ezeizabarrena EHUko irakaslearen eta Eva Alonso HITZ zentroko logopedaren eskutik.\n[HITZALDIA] 'Euskaraz bizi, etxean eta kalean' Herriko plazako erabilera anitzeko aretoa\n[SORGIN ZAPATUAK] Estralurtar bihurtzeko eskulana\nEskulanetako saioa, parte-hartzaileak estralurtar bihur daitezen. Azkenik, askaria bertaratutako guztientzat. 5 urtetik gorakoentzat. Arima taldeak koordinatutako saioa. Doakoa.\n[SORGIN ZAPATUAK] Estralurtar bihurtzeko eskulana Lamuza parkeko Frontoi Etxea\nEskulanetako saioa, parte-hartzaileak estralurtar bihur daitezen. Azkenik, askaria bertaratutako guztientzat.\n[EUSKARAREN EGUNA] 'Disko Arima'\nUmeentzako Disko Arima jaialdia. Arima taldeak koordinatutako saioa. Doakoa.\n[EUSKARAREN EGUNA] 'Disko Arima' Aldai plaza\nUmeentzako Disko Arima jaialdia.\n[KONTZERTUA] Aire Ahizpak\nAurreko urteetan bezala, Aitzina Folk musika jaialdiak bere VII. edizioan geltokia izango du Oihaneder Euskararen Etxean. Aurten Iparraldeko Aire Ahizpak hirukotea hurbilduko da Gasteizko muinora, Bidexka diskoaren aurkezpena egitera.\n[KONTZERTUA] Aire Ahizpak Oihaneder Euskararen Etxea


2015 – ELI MOYUA – 1978ko Sanferminak | Batxilergo2ko HISTORIA eta ENPRESA\n2015 – ELI MOYUA – 1978ko Sanferminak\n1978ko SanferminetanEuskal Herriko gatazkarekin loturiko istilu larriak gertatu ziren Iruñean eta Hego Euskal Herriko beste hainbat tokitan, zeinetan espainiar poliziak neurrigabe eta bortizkeriaz jokatu zuen. Istilu horien ondorioz, IruñeanGerman Rodriguez eta DonostianJoseba Barandiaran gazteak hil zituen poliziak tiroz eta hamarka zauritu izan ziren, horietako asko balaz. Istiluen abiapuntua 1978kouztailaren 8an, Sanferminetako zezenketa baten ondoren, Espainiako Polizia Armatua Iruñeko zezen plazara bortizkeriaz sartzea izan zen, han burutzen ari zen amnistiaren aldeko pankarta baten inguruko gorabehera bat aitzaki. Poliziaren eskuhartzea tentsio politiko handiko giro batean gertatu zen, aurreko hilabeteetan ugari izan baitziren talde parapolizialen erasoak Iruñean. Zezen plazatik istiluak Iruñea osora zabaldu ziren eta horietan hil zen German Rodriguez. Istiluak Hego Euskal Herriko hainbat tokitara hedatu ziren hurrengo egunetan. Donostian, Iruñeako gertakarien biharamunean, Joseba Barandiaran hil zuen poliziak tiroz. Uztailaren 12angreba orokorrerako deia egin zen Hego Euskal Herrian gertakari horiengatik protesta egiteko. Zigor operazio moduan, uztailaren 13an, poliziak Errenterian neurrigabeko indarrez hartu eta hainbat txikizio eta lapurreta egin zituen herriko kaleetan. Gertakarien garaian, Rodolfo Martín Villa gobernazio ministroa zen polizien arduradun nagusia; horrela, Nafarroako gobernadore zibila bere kargutik kendu eta Iruñeko istiluetako polizia buruak lekuz aldatu zituen; haren hitzetan, istiluetan poliziaren jokabideak “erroreak” izan ziren, baina “bestea krimenak” ziren. \nFrankismoaren azken garaian, 1973ko Iruñeko Sanferminak giro erreibindikatibo bizian ospatu ziren. 1973ko ekainean lan gatazka handiak izan ziren eta ehundaka atxilotu izan ziren horien ondorioz. Iruñeako lagunarteek elkartasuna adierazteko plazaratutako kartel zenbait zentsuratuak izan ziren. Jaien hasiera alaitasun giroan hasi bazen ere, uztailaren 9ko zezenketaren ondoren, lagunarteek atxilotuen askatasuna eskatu zuten pankarta batzuk zabalduz. Berehala, megafoniatik plaza hustutzeko agindua eman zen. Lagunarteek pankartak jaso eta men egin zioten aginduari.\nEspainiako Trantsizioan arrunta zen Hego Euskal Herrianbiolentzia politikoa. Besteak beste, Espainiako Polizia Armatuak (kalean grisak deitzen zitzaien horiexek) gogor jotzen zuen manifestazio eta beste protesta eta erreibindikazioen aurka. Iruñean, hain zuzen, gazte bat hil eta beste bat larriki zauriturik utzi zuten poliziek 1977ko Amnistiaren Aldeko Astean. 1977ko azaroan ETAk Joaquín Imaz Iruñeko Polizia Armatuaren komandantea erail zuen. Haren lekua betetzeko, Fernando Ávila Espainiako Legioaren komandantea izendatu zuten Iruñeko polizia armatuen buru. Kargu hartzean, “lankide bat ordezteaz gainera, hiriari (Iruñeari, hain zuzen) eskarmentu ematera zetorrela” adierazi zuen, “hiria oso erreboltaria zelako”. Testuinguru horretan, 1978kourtarrilaren 11nIruñeanETAren aurkako polizia operazio batean, etakide batzuen eta Espainiako polizien arteko tiroketa bat gertatu zen, erakundeko bi kide eta polizia inspektore bat hilda suertatu zirelarik\n1978ko lehen hilabeteetan zehar, talde parapolizialetako kideek eraso zenbait burutu zituzten Iruñean abertzale eta ezkertiarren aurka, bereziki polizia eta militarren aurkako atentatuen erantzun moduan. 1978komaiatzaren 9anETAk Guardia Zibilaren Land Rover bat pasatzean bonba bat lehertarazita guardia zibil bat hil zen Iruñean. Horren aldeko hiletaren ondoren, istilu larriak izan ziren talde faxista bat (batzuen arabera, Guerrilleros de Cristo Rey taldekoak) Iruñeako Alde Zaharrera erasoka sartzean. Horietan, LKIko egoitzaren eta beste hainbat lokalen aurka oldartu ziren eta makilakadaz eta borraz armaturik han zegoen jendearen aurka jo zuten. Istiluotan borroka latzak sortu ziren. Horietako batean, Juan Antonio Eseverri, Guardia Zibileko tenienteordea, kale jantziekin, arma zuriz zauriturik geratu eta zazpi egun geroago hil zen. Testigantza batzuen arabera, guardia zibila istiluak sorrarazi zituen talde parapoliziala zuzentzen zuen. Hilketa honengatik hamarka lagun atxilotu eta horietatik bost espetxeratu zituzten. Sanferminen atarian, ekainaren 25ean, lagunarteen ordezkari talde bat itxialdi bat hasi zuen biharamunera arte udaletxean. Hantxe, uztailaren 3an, espetxeratuen familiarteko eta lagunak izan ziren itxialdia egin zutenak uztailaren 6ra arte, noiz jaiak hasi behar ziren. Hain zuzen, txupinazoa ezin izan zen bigarren solairutik bota, ohi bezala, han itxialdikoak zirelako eta lehenengo solairutik bota zen ondorioz. Udaletxearen fatxadan, alderik alde, Para san Fermín todos en casa (euskaraz, Sanferminetarako, denak etxera) zioen pankarta bat zegoen. Une horietan, Iruñeko espetxean matxinada txiki bat izan zen: sute bat piztu eta preso batzuek bere burua kolpatu zuten. Poliziak espetxea hartu eta hortik denbora gutxira Eseverriren hilketagatik espetxeratutako hiru preso aske geratu ziren. Uztailaren 7an, La Unica peñako kideek zezen-plazatik ez ateratzea erabaki zuten, peñako kide bat Eseverri auzia dela eta espetxean jaraitzen zuelako. Kanpoan bildurik ziren poliziak zezen-plaza indarrez husteko zorian egon ziren, baina azken orduan inongo eskuhartzerik gabe erretiratzeko agindua jaso zuten.[a 1]\nZezen-plazako ate honetatik sartu zen polizia\nPoliziak ke-poteak, gomazko pilotak eta su errealeko armekin tiroka sartu ziren zezen-plazara, Rubio komisarioaren agindupean, inolako begiramendurik gabe. Jendea ahal bezala atera zen, zaldien patiotik, ateetatik, edo bertan geratu zen ahalik eta hobekien babesturik, ezkutaturik. Lagun talde batek plazatik kamioi-hozkailu batean sartuta egin zuen ihes, zezenen haragia eramateko erabiltzen diren horietako batean. Polizien aurka ere oldartu zen jendea, edonolakoak botaz, botilak eta beste. Zezen plazako erizaindegian 55 zauritu artatu zituzten. Balaz zaurituak zazpi izan ziren. \nLagunarteek sortutako ikerketa batzordeak -Ángel Ruiz de Erenchun abokatua tartean zen- informe hau eman zuen:\n« Azkeneko zezenaren ondoren -zezentokian azaldu zen bederatzigarrena- seigarren tendidutik 50 pertsona inguru jaitsi ziren zezentokira, pankarta berde bat zabaldu zutelarik. Bertan, letra zuriz honakoa irakur zitekeen: “ERABATEKO AMNISTIA PRESOAK KALERA. SANFERMINAK PRESORIK GABE”. Tendidu horretatik eta pankarta zabal-zabalik, zezentokiari bira ematen hasi ziren tendiduetan iritziak zatitzen ziren bitartean: batzuek txalotzen zuten bitartean, besteek txistukatu egiten zuten.Hirugarren tendiduaren erdialdean, identifikatu gabeko pertsona bat, 45-50 urte ingurukoa, zezentokian zeudenak iraintzen hasi zen bere inguruko hainbat pertsonak zezentokira zenbait kuxin eta hustutako xanpain botilak jaurtitzen zituzten bitartean. Zezentokian zeudenen erreakzioa (100 bat pertsona) berehalakoa izan zen. Talde bat tendiduraino igo zen eta kuxinak nahiz xanpain botilak jaurti zituztenekin irainak eta kolpeak trukatu zituzten. Liskarra amaitu baino lehen zezen-plazako publikoa garrasika hasi zen ahobatez: “Sanfermin, Sanfermin”.\nBarealdia zetorrela ematen zuenean, lagunarteko txikiak kailejoietik sartu ziren, atea ireki bezain laster, beraien pankarta eta txarangekin. Atzetik eta segundu gutxira, polizia armatuko 40 kide indarrez sartu ziren, istiluen aurkako materialez hornituta, eta Miguel Rubio jaunarekin batera, orduko Iruñeako komisario nagusia. Hasiera batean, ikus zitekeen nola Rubiok aginduak ematen zituen zezentokian zeuden gazteen aurka joateko eta ondorioz, polizia armatuko kideek, zein Iruñeako hornidurakoak baitziren, eraso bortitzari hasiera eman zioten gomazko pilotez, gasezko ontziez eta borrez baliatuz. »\nIstiluak hirian eta German Rodriguezen heriotza\nBitartean, poliziak su-armak erabiltzen jarraitu zuen inguruko karriketan ere, jendea oldarturik Gobernu Zibilaren inguruan erasoka ari zelarik, poliziak harrikatuz eta. Halako batean, 22:15 aldera, Orreaga etorbidean, zezen plazatik hurbil, Germán RodríguezLKIko ekintzailea hilik suertatu zen, tiro batek kopetan jota. Gazte batzuek ikusi zuten erortzen, eta ospitalera eraman zuten, balaz zaurituriko beste batekin. Han ez zuten ezer egiterik izan haren bizia salbatzearren. German Rodriguez erori zen tokian 35 bala-inpaktu aurkitu zituzten.\nUrte nahasia Iruñean\nEspainiako beste zenbait gunetan bezala, Nafarroan ere Espainiako Trantsizio politikoa jasaten ari ziren eta horrekin batera bortxa politiko latza pairatu zuten, Iruñean batez ere. Francoren heriotzaz geroztik, ohikoak ziren Polizia Armatuarekin kaleetan zeuden istiluak. 1977ko maiatzeko amnistiaren aldeko astean, liskarrak oso biziak izan ziren eta Iruñean bi hildako egon ziren. Horrez gain, ETAren bortxa areagotzen joan zen; azpimarratzekoa da esate baterako, 1977koazaroaren 27anIruñeako zezen-plazan izandako Joaquín Imaz komandantearen hilketa, Polizia Armatuaren agintean zegoena. Hura ordezkatzeko, eta berak horrela eskatu ondoren, Fernando Ávila komandantea etorri zen, Espainiar legiotik.\n1977koabenduaren 9an Diario de Navarra egunkariak ohar bat argitaratu zuen (3. orrialdean) Fernando Ávila komandanteak El Alcázar eskuin muturreko egunkarian -militar nahiz polizien deklarazioak argitaratzen zituen- egindako zenbait deklarazioei erantzunez. Ávila komandanteak Imaz komandantearen postua eskatu zuen; izan ere, bera zen hurrengoa promozio berdinean. Ávila komandanteak ez zuen polizia-gorputzetan esperientziarik postua hartu zuenean.\nOrduko Nafarroako El País aldizkariko berriemaileak, Fermín Goñik, jakin zuen Ávila komandantea Iruñeara joan zela bere laguna ordezkatzeaz gain, erreboltaria zen hiri horri eskarmentu bat ematea. Testuinguru hartan, 1978kourtarrilaren 11nIruñean burututako polizia-operazio batean, ETAko kideen eta Polizia-zerbitzu nagusiaren artean tiroketa izan zen, non elkarteko bi kidek eta polizia-inspektore batek bizia galdu zuten.\nMaiatzaren 17an, Sanferminak baino zenbait aste lehenago, Chapitela kalean talde frankisten irteera batean jazotako liskarretan labankada batez “guerrilleroetako” (frankistak) kide bat hil zen eta hori Guardia Zibiletako tenienteordea zen Juan Antonio Eseverri izan zen.\nTrantsizio politikoa Nafarroan\nEuskal Herriko eta Nafarroako (orduan oraindik ez ziren bi autonomia desberdin eta estatutu bakarra edukitzearen eztabaida zegoen) trantsizio politikoak, Espainiako gainerako herrialdeekin alderatuta, bortxa politika handiagoa izan zuen. Zenbait gertaera nabarmendu ziren: Gasteizko martxoaren 3ko sarraskia, Jurramendiko hilketak, 1977ko Amnistiaren Aldeko Astea, 1978ko Sanfermineko gertaerak, 1979koTuterako kontzentrazio ekologista batean jazotako Gladys del Estalen heriotza eta kaleetan nahiz errepideetan egindako kontroletako istiluetan izandako hildakoak. Horrez gain, ETAren iraunkortasunak ere (baita 1977an erabakitako amnistiaren ondoren ere) trantsizioa zailtzen zuen. Mario Onaindiaren adierazpenaren arabera:\n« 1977ko urtarrilatik 1977ko ekainera Euskadi eta gainerako Espainiaren artean sekulako amildegia sortu zen. 1976an amnistiaren aldeko borroka amaitu zen Espainiako gainontzeko lurraldeetan eta orduan hasi zen Euskadin; izan ere, gelditzen ziren presoak ETAkoak ziren. Kanpoan normalkuntza hasten zen bitartean, hemen errepresio krudela zegoen. (…) Garai honetan ETAko atentatu gutxi zeuden. »\n1977ko bilakaera politikoa\n1977ko maiatzean, hainbat indar politiko euskaldunek, horien artean Eusko Alderdi Jeltzaleak (EAJ), Euskadiko Alderdi Sozialista-Euskadiko Ezkerrak (PSE-EE), Euskal Sozialistak Elkartzeko Indarrak (ESEI), Euskadiko Partidu Komunistak (PCE-EPK), Euskal Kristau Demokraziak (EKD) eta Eusko Abertzale Ekintzak (EAE-ANV) Kompromiso Autonomikoa sinatu zuten, hauteskunde konstituziogileetatik ateratako euskal parlamentari eta parlamentari nafarrek idatziko zutela etorkizunean autonomia estatutua adostu zutelarik. Hauteskunde horiei begira, Konpromisoa sinatu zuten zenbait alderdik (EAJ, PSE-EE eta ESEI) zerrenda komun bat aurkeztu zuten Senatuan, Autonomia Frontea. Nafarroan, euskal abertzaleek (gutxiengoa) Nafarroa gainerako euskal probintziekin batera autonomia berdinean sartzea eskatzen zuten. Euskadiko Alderdi Sozialistako kide ziren nafar sozialisten antzera, NafarroaEuskadin sartzearen aldekoak baitziren. Bestetik, frankismotik zetozen politikariek eta erreforma politikoa egitearen aldekoak zirenek, Zentro Demokratikoaren Batasuneko kide zirenek (Nafarroan gehiengoa), integratze horren aurka zeuden. Alianza Foral Navarra alderdiak, zein erreformaren errezeloa zuten frankistek osatzen zuten Alianza Popular alderdiaren bazkide nafarrak baitziren, elkartasun hori ukatzen zuten.\nHauteskundeak –ETAren inguruneak biltzeari uko egin zion 1977ko maiatzako amnistiaren aldeko aste odoltsuaren ostean- euskal-nafar ingurune politikoa osatzen zuten talde politiko anitzen benetako boterea zehazteko tresna izan ziren. Nafarren kasuan, Nafarroako euskal nazionalismoarentzat zartada izan zen, alderdi moderatuentzat, bereziki. Diputatuen kongresuan, EAJk bultzatutako zerrendak (Nafarroako Batasun Autonomista) botoen %7a lortu zuen, baina ez zuen ordezkaritza lortu. Bestetik, hauteskundeetara joan ziren alderdi abertzale ezkertiarrek (Nafarroako Batasun Ezkertiarra) botoen %9.5a lortu zuten, baita ordezkaritza ere. Emaitza honakoa izan zen: Nafarroak hautatutako 5 diputatuetatik 3 UCDkoak ziren (botoen %29) eta 2 PSOEkoak (botoen %21). Gainera, 4 senatarietatik 3 UCDkoak ziren eta laugarren senataria Manuel de Irujo euskal nazionalista izan zen, Autonomia Frontearen zerrendatik hautatua. Carlos Garaikoetxearen arabera, ETAren ingurugiroa hauteskundeetan ez egotea alderdi eskuindarra hauteskunde horietan irabazle izatearen zergatietako bat izan zen.\nHauteskundeen ospakizunaren ondoren Eusko Kontseilu Nagusia (1977koekainaren 19a) sortu zen, zein lau probintzietan hautatutako diputatu nahiz senatari guztiek osatu baitzuten. Hala eta guztiz ere, Zentro Demokratikoaren Batasuneko parlamentari nafarrek (3 diputatu eta 3 senatari) ez zuten talde horretan parte hartu Nafarroa autonomia bateratu batean sartzearen aurka baitzeuden.\nBestetik, Adolfo Suárezen gobernuak ez zuen Konstituzioa onartu baino lehen Euskal Herria eta Kataluniari autonomia ematearen gaiari ekin nahi; izan ere, beraien ustez Estatutuak Konstituzioan ipinitakoan oinarrituta egon behar ziren. Hori dela eta, Espainia guztiarentzat erregimen aurre autonomikoa proposatu zuen, etorkizunean Estatu Autonomikoa finkatu nahian. Hainbat hilabetetan zehar, Eusko Kontseilu Nagusiak proiektu aurre autonomiko bat landu zuen, zein Batzarrak onartu eta ondoren Gobernuak berretsi behar baitzuen. Proiektuaren zirriborroa (“Erregimen Trantsitorio Aurre Autonomikoaren Lege-Dekretuaren Proiektua Euskal Herriarentzat”) PSE-EEk eta EAJk adostu zuten, zein 1977koirailaren 17an Batzarrak onartu baitzuen Euskadiko Ezkerraren abstentzioarekin. Nafarroako parlamentuko ordezkari gehienak Nafarroa gainerako probintziekin autonomia bakar batean sartzearen aurka zeudela jakinik, proiektuak aurre autonomia aurre ikusten zuen Araba, Gipuzkoa eta Bizkaiarentzat. Gainera, etorkizunean Nafarroa bertara bil zitekeen bere parlamentuko ordezkariek eta Nafarroako Foru-Kontseiluak horrela erabakitzen bazuten. Hala eta guztiz ere, gobernuarekin negoziatzeko aukera noiz edukiko zain geratu ziren. Negoziaketan hainbat oztopo azaldu ziren eta garrantzitsuena Nafarroaren eztabaida izan zen, non UCDk batzarrean parte hartu ez zuten parlamentuko ordezkarien gehiengoa lortu zuen (bederatzitik sei). 1977ko abenduan, UCDkNafarroa 4 probintzietako organo aurre autonomikoan sartzearen aukera onartu zuenean auzia konpondu zen. Ondorioz, Nafarroa zegokion foru-organoaren menpe geratu zen eta aldi berean EAJkUCDren eskaria onartzen zuen, non adosten zen Nafarroaren gehitzeak erreferenduma eskatzen zuela. 1977koabenduren 30ean egindako akordio batean, Nafarroako Kontseilu Parlamentarioak (UCD, PSOE eta EAJko diputatu nahiz senatari nafarrez osatuta) akordioa argitaratu zuen eta etorkizuneko Konstituzioan irudikatzeko erabakia hartu zen aldi baterako xedapen gisa.\n1978ko bilakaera politikoa\n1978kourtarrilaren 4an, Eskualdeetako atxikitako ministro zen Manuel Clavero Arévalok, aldarrikatutako Lege-Dekretu baten bidez, Eusko Kontseilu Nagusia sortu zuen euskal erakunde aurre autonomiko gisa. Dekretuaren arabera, 3 probintzia euskaldunek eta Nafarroak Kontseiluarekin bat egiteko aukera zuten (horrela aurre autonomiako kide bilakatuko ziren eta lau probintzietako autonomia osatzeko lehenengo pausoa izango litzateke). Kontseiluarekin bat egiteko erabakia berriro hasi zen, lehenik, probintzia bakoitzean aukeratutako diputatu eta senatariekin, eta azken batez, Batzorde Nagusien erabakiaren bidez, euskal probintzien kasuan, eta zegokion foru-organoan. Hala eta guztiz ere, Clavero Arévalok ez zuen kontuan hartu Nafarroaren negoziatzeko gaitasun aparta. Horrek lurrikara eragin zuen UCDn eta Fernando Abril Martorellek ez ohiko eragiketa burutu zuen, honako sarrera zuen Lege-Dekretua EAOn (Estatuko Aldizkari Ofiziala) argitaratu zuenean:\nNafarroari buruzko aipuan non lege-dekretuan adierazten den beste aurrekari historiko batzuk dituela, nolabait ere aurretik juzgatzen da ez dela goi-barrutiko inongo lurralde-entitateko partaidea. Nafarroaren egoera berezia ikusirik, zeinek foru-erregimena duen, 1841ekoabuztuaren 16an legearengatik aitortua, Euskal Herriko Kontseilu Nagusian sartzeko edo ez sartzeko erabakia nafar herriari dagokio, data bereko beste lege-dekretu batean araututako prozeduraren arabera.\nLege-Dekretu berri honekin, EAOn aldarrikatu zena, aurrekoa aldatzen zen; izan ere, Gobernuak eta Nafarroako foru-diputazioak atxikimendua onartuko zutela adosteaz gain, baldintza gehigarri bat gehitu zen: organo horretaz gain, atxikimendua Nafarroako herritarren arteko erreferendumaren bidez onartu beharko litzateke. Abril Martorellek ikuskatu zuen bezela:\n1978ko Sanferminetan jazotako gertaerak izan ziren egunetan, Espainiar Konstituzioko testua zein izango zen negoziatzen ari ziren, non eredu autonomikoa zehazten zen. Nahiz eta txosten konstituzionalak, 1977ko abuztuan sortua, ez zituen EAJko ordezkariak barne hartzen, hauek UCD eta PSOErekin “euskal auziaren” inguruko hainbat negoziazioetan parte hartu zuten. Nafarroako estatusari dagokionez, 1978an zehar, negoziazioak Konstituzioko antolaketa osagarria nola idatziko zen zehazteko egiten zituzten, non 1977ko abenduan UCD, PSOE eta EAJk egindako paktua irudikatuko zen eta Nafarroa euskal autonomiara gehituko balitz nola arautuko zen zehaztuta geratzen zen. Carlos Garaikoetxeak, orduko Euskadi Buru Batzarreko presidenteak dioenaren arabera, 1978kourtarrilaren 25ean maratoi-negoziazio bat mantendu zuten Espainiar Gobernuko maila goreneko ordezkariek eta Abril Martorell lehendakari ordeak zuzendutako bere alderdi UCDk. Horrez gain, negoziazio hartan Landelino Lavilla eta Miguel Herrero de Miñón zeuden; Nafarroako UCDko ordezkariak ere, horien artean Jaime Ignacio del Burgo; PSOEko ordezkari batzuk, Enrique Múgica buru; Euskadiko Alderdi Sozialistako ordezkari nafar eta euskaldunak, esate baterako, José María Benegas edo Gabriel Urralburu nafarra; eta EAJ alderdia Carlos Garaikoetxea eta Juan Ajuriaguerra buru zirelarik. UCDren hasierako jarreraren arabera, hauek erreferendumean gehiengoa lortu nahi zuten, baina ondoren jarrera hori leundu egin zen Nafarroa euskal autonomian sartu zedin. Azkenean, botoen gehiengo bakuna hitzartu zen. UCD eta PSOEk proposatu zuten kontsulta soilik behin egitea, baina azkenean adostu zen beste kontsulta bat egingo zutela kontsulta bat egin eta handik bost urtera. Akordio hau Kontituzioaren aurreproiektuan aurkeztua izan zen zuzenketa gisa 1978kourtarrilaren 30ean eta aho batez onartua izan zen. Azkenik, Kontituzioak Espainiako Konstituzioko laugarren xedapen iragankorra barne hartu zuen; ondorioz erreferendumean, zein “aginpidedun foru-organoak” iragarri baitzuen, horrela erabakiko balitz, Nafarroa euskal autonomian sartuko litzateke.\nKonstituzioa onartzeko erreferendumak Nafarroan emaitza positiboa lortu zuen. Euskal nazionalistek abstentziorako deialdia egin zuten; izan ere, haien ustez konstituzioak ez zituen beraien eskariak jasotzen. Azkenean, abstentzioa %33.37koa izan zen bi urte lehenago erreforma politikoa onartzeko egindako erreferendumean (abstentzioa %26.37) baino zazpi puntu handiagoa, non abstentziorako deialdia legeztatu gabeko alderdi ezkertiar demokratikoak egin zuen; eta hamabost puntu handiagoa 1977ko hauteskunde orokorretan egindako erreferendumarekin alderatuz (abstentzioa %17.76). Horrez gain, Espainiako multzoarena baino zerbait handiagoa izan zen (abstentzioa %32.89), baina Euskal Herriakoa baino txikiagoa (abstentzioa %55.35). 1978ko Konstituzioa erroldako gehiengoaz onartua izan zen Nafarroan %50.88arekin (%76.42 boto mesedegarri %66.63ko parte-hartzearekin).\n1979ko bilakaera politikoa\nGerora, Konstituzioa berretsitakoan, Nafarroako kasuarentzat eta 1979kourtarrilaren 26an egindako dekretu baten bidez, zehaztu zen Nafarroako Parlamentua izango zela Nafarroa Eusko Kontseilu Nagusira gehitzeko eskaria egingo zuen nahiz horren aukeraketa nola egingo zen erabakiko zuen foru-organoa. Batzorde Orokorretarako eta Nafarroako Parlamenturako lehenengo hauteskundeak eta 1979ko udalerriko hauteskundeak aldi berean gertatu ziren. Behin hautatuta, Araba, Gipuzkoa eta Bizkaiko parlamentariek beraien probintziak Kontseilu Orokorrarekin elkartzea adostu zuten bitartean, Nafarrokoek aurkakoa adostu zuten (gaia 1979ko abenduan eztabaidatu zen, Euskadiko Ezkerrak proposatuta; proposamena abenduaren 17an gaitzetsi zen Foru Erregimen Batzordean, 4 boto euskal nazionalista alderdiaren alde, 7 UCD eta UPNren aurka eta 4 abstentzio PSOEn, plenora iritsi gabe).\n1982ko bilakaera politikoa\nBere aldetik, Nafarroan autonomia 1841eko Lege Hitzartuaren (Nafarroak erreinua izateari utzi) eguneratzearen bidez lortu zen, Nafarroako Foru Diputazioaren eta Gobernuaren arteko ituna izan zen, zein erabaki baitzen ez berrestea Nafarroako Foru Hobekuntzarekin 1982an.\nEspainiako Konstituzioko laugarren xedapen iragankorra Nafarroako Foru Hobekuntzan garatu zen, non zehazten zen “aginpidedun foru organoa” Nafarroako Parlamentua zela (atxikimendurako erreferendumaren deialdia erabakitzeaz gain, nahiz eta Konstituzioan ez zehaztu Euskal Herriko autonomia-erkidegoaren bereizketa egiteko ekimena ere bere esku zegoen); halaber, Euskal Herriko Autonomia Estatutuan, zeinek aurreikusten zuen Nafarroa Euskal Herriko autonomia-erkidegoari atxikituko balitz, Kongresuak eta Senatuak bilera bateratuan ezarri beharko zutela ezarritako baldintzetatik zeintzuk jarri beharko lirateke Estatutuaren erreformarako, beti “aginpidedun foru organoaren” onarpena barne hartuz, estatutu berriaren onarpena lege organikoaren gisa eta azkenik, 4 probintzietan erreferenduma (ez dago legeztatuta ea onarpena 4 probintzietan bateratuta eman behar den edo bakoitza bere aldetik egin behar duen).\n1978ko Sanferminak kulturan\n1978ko Sanferminen oroitarria\nSanfermines 78 dokumentala\n↑(Gaztelaniaz) San Fermines 78. Rodolfo Martin Villa. Noiz kontsultatua: 2014-10-05.\n↑group=a , 3-4. orrialdeak.\n↑(Gaztelaniaz) Arrotxapeko historiaren txokoa, Semana Pro-Amnistía de 1977: Arrotxapea, tiros, piedras y barricadas.\n↑(Gaztelaniaz)Un policía y dos miembros de ETA, muertos en un tiroteo en Pamplona. El País 12/1/1978\n↑(Gaztelaniaz) «Acuchillado un subteniente de la Guardia Civil en Pamplona», El País, 1978-05-11.\n↑(Gaztelaniaz) «Falleció el subteniente de la Guardia Civil apuñalado en Pamplona», El País, 1978-05-18.\n↑(Gaztelaniaz) «Pamplona: el subteniente Eseverri estaba al frente de los incontrolados», Informaciones, 1978-06-15.\n↑(Gaztelaniaz) «Navarra, problema de Estado», La Aurora. Noiz kontsultatua: 2014-10-06.\n↑(Gaztelaniaz) «Más fiesta que política en la inauguración de los sanfermines», El País, 1978-07-07.\n↑(Gaztelaniaz) «Un muerto en violentos enfrentamientos con la policía en Pamplona», El País, 1978-07-09.\n↑ abc(Gaztelaniaz) «Treinta años sin Germán», Diario de Noticias, 2008-07-08.\n↑(Gaztelaniaz) «Los Sanfermines más tristes», lavanguardia.com, 2013-07-08.\n↑(Gaztelaniaz) «El documental ‘SanFermines 78’ gana el certamen Cádiz.doc», elpais.com, 2005-09-16.\n(Gaztelaniaz)(Euskaraz)“San Fermines 78 gogoan” herri ekimenaren webgunea\n(Gaztelaniaz)Sanfermines 78 dokumentala, Internet Archive webgunean ikusgai\n← 2015 – AITZIBER JAKA – Aleksandr Litvinenkoren pozoinketa\n2015 – ENPRESA – 1. ebaluazioaOSATZEN – Dudak III →


Ahobizi eta belarriprest txapak ostiralean eta larunbatean emango dira | El Diario Vasco\nLasarteAhobizi eta belarriprest txapak ostiralean eta larunbatean emango dira\nAhobizi eta belarriprest txapak ostiralean eta larunbatean emango dira\nUdaleko eta Ttakuneko ordezkariak txapak erakusten. / TXEMA\nEL DIARIO VASCO LASARTE-ORIA. Martes, 20 noviembre 2018, 00:27\nJon Antxordikik, Euskara Batzordeko lehendakariak eta Tomas Arrizabalaga Ttakuneko lehendakariak iragarri dute ahobizi eta belarriprest txapak prest daudela banatzeko. Euskaraldiari hasiera emateko bi ekitaldi antolatu dira, bata azaroaren 23an, 16.00etatik 21.00etara eta bestea azaroaren 24an, 11.00etatik 14.00etara. Biak Okendo plazan. Bietarako egitarau bat osatzen ari dira eta mahaiak jarrita izango dira ordu horietan guztietan zehar bakoitzak bera txapa jaso ahal izateko.\nBi egun horietan plazara hurbildu ezin duenarentzat edo aurretik jaso nahi duenarentzat ere aukera zabaldu dute. Datorren astean, azaroaren 20tik 22ra, txapak udaletxean, euskara-zerbitzuan, 09:00etatik 13:30era jaso ahal izango dira. Egun horietan Ttakunen ere jaso ahal izango dira goizez (09:00etatik 13:00etara), zein arratsaldez (16:00etatik 19:00etara).\nTxapekin batera, 11 egunetan zehar ahobizi eta belarriprest modura jokatzeko aholkuak banatuko zaizkie parte-hartzaile guztiei. Aholku horiek Euskal Herri mailako antolakuntzatik prestatu dira eta orain bi urte Lasarte-Orian garatutako esperientziaren gainean (Baietz 40 egun euskaraz!) egin zen ikerketatik ateratako ondorioetan oinarrituta daude. Aholku horiei jarraituz, ahobiziek eta belarriprestek laguntza izango dute beren rolak betetzeko eta errazago egingo zaie beren hizkuntza ohiturei astindutxo bat ematea.\nAntxordokik, Arrizabalagak eta aurkezpenean laguntzaile izan zituzten hamaikako kide diren Estitxu Garmendiak eta Joxe Mari Azkonobietak azpimarratu zuten pasa den larunbatean herriko etxe guztiak bisitatzeko antolatutako ekintza bikain atera zela.\nLehenik eta behin bisitari-lanak egin zituzten 160 pertsonak zoriondu eta eskertu nahi izan zituzten eta bigarrenik, herritarrek emandako harrera nabarmendu zuten.\nGero eta ugariago ikusten dira banatutako puntuak balkoietan itsatsita, herritarrek ere, euskara ulertu ala ez, Euskaraldiari egindako harrera beroaren erakusgarri.\nHorretaz gain, ordez, azpimarratu zuten asko izan zirela bisitan bertan belarriprest zein ahobizi modura izena emandako herritarrak eta jadanik 1.800 parte-hartzaileren langa ere igarota dagoela. Gogoratu zuten, azken egunak hurbiltzen ari badira ere, oraindik izena emateko aukera dagoela, bai on-line (http://lasarte-oria.euskaraldia.eus/), bai paperean, herrian horretarako prestatu diren 28 puntuetako batean diptikoa betez eta utziz.\nEl XXII Memorial Eneko Castro seguirá dando nombre mañana a la Herri krosa de Garaikoetxea\nJosean e Iker Turrillas vencieron en el XLI campeonato de tute de Saustatxo\nFiesta de época para inaugurar el frontón de Zabaleta Arteaga y Artetxe fueron los reyes de mus en Arrieskalleta


Vitoria-Gasteizko Udalaren web-orria - 'Maite zaitut eta neure burua hezten nau' programa\n"Maite zaitut eta neure burua hezten dut" programa\nGuraso-gaitasunak garatzeko lantegia, seme-alabak modu positiboagoan hezteko.\nPrograma honek Oviedoko unibertsitateak programari aplikatutako ezagutza zientifiko berriak ditu oinarri, eta Asturiasko Printzerriko udalerri askotan erabiltzen da duela hainbat urtetatik hona. Beraz, esperientzia handikoa da eta emaitza onak lortu direla jasota geratu da.\nLantegi honekin hiru helburu lortu nahi dira:\nFamiliei seme-alaben hezkuntza-jardunean sortzen zaizkien zailtasunak gainditzen laguntzea.\nFamilia-potentziala garatzea, talde osoarena eta kide bakoitzarena.\nFamilia-arazoak sortzea ekiditea.\n12 pertsonako taldeak izango dira, gehienez.\nSaioetan, familia-bizikidetzarekin lotutako hainbat alderdi jorratuko ditugu, guztiak familiako giro ona mantentzen edo hobetzen laguntzen dutenak, hala nola: komunikazio asertiboa, arazoak konpontzea.... Lantegietan bi profesional arituko gara talde-lana errazteko.\nUmeak edo nerabeak hezten dituzten guraso eta bestelako zaintzaileentzat.\nAstelehenetan, 17:30etik 19:30era. Zabalgana eta Salburua Gizarte-etxeetan.\nAstean 11 saio egingo dira, bi ordukoak, eta lantegiak 11 asteko iraupena izango du.\nHiriko edozein gizarte-etxetan eman dezakezue izena, 945 161 379 telefonoan edo udalaren webgunean. Behar izanez gero haurtzaindegi zerbitzua egongo da, behar izena ematean eman behar da horren berri.\n"Maite zaitut eta neure burua hezten dut" programa (liburuxka pdf-an).\nHaurrak, nerabeak eta senitartea – Prebentziorako tailerrak\nHemen zaude Herritarren postontzia › Gai-arloak › Gizarte zerbitzuak eta programak ›\tHaurrak, nerabeak eta senitartea › Página web: Programa Te quiero y me educo\nModesta Pérez 2022/03/11 12:57:37


Zeberioko Udala - Historia\nZeberiok badaukaz bere berezitasunak Bizkaiko haran, elizate eta herri batzar guztien aldean. Bereizgarriena, historia osoan eta XIX. menderarte, haraneko auzotarrak bi alderdietan banandurik egotea izan da\nBatetik zaindariak, mendi hegalen erdialdeko auzoetako nekazari eta lur gitxiko jabeak, bestetik infantzoiak, leinu nagusiak, haran ondoan bizi ziranak, bertoko soro, burdinola eta erroten jabe zirala.\nBeste berezitasun bat ondokoa da : Zeberion bi alde egon ziran, zereginek bereiztuak, Olabarrietan erlijinoa zan nagusi eta Zubialden gizarte edo administrazio jarduera.\nEzaugarri honeek bazter itziz gero, ganerakoan Zeberio Bizkaiko landa lurreko beste herri bat besterik ez da. Beraren ekonomi iturriak beti izan dira solo beharretik, abere-hazkuntzatik eta basogintzatik datozanak.\nAzkenengo hori, basoa, Zeberioren nortasuna inguruko herriakaz alderatuz nabarmentzeko balio deuskun faktorea da, batez ere intsignis pinua ekarri ebenetik.\nEgurraren inguruan sortu da haraneko industria, zerrategiak.


Fortnite Galaxy Note 9-ren esklusiboa litzateke lehenengo hilabetean | Androidea\nFortnite Android-en erabiltzaileek gehien espero duten jokoetako bat da. Hala ere, oraindik Play Store dendan ofizialki noiz argitaratuko zain gaude. Badirudi merkaturatzea oso gertu dagoela, azken zurrumurruen arabera behintzat. Galaxy Note 9arekin irits zitekeela esaten denez. Izan ere, merkatuan lehenengo hilabetean zehar Samsung telefonoarentzako esklusiboa izango litzateke.\nGutxiago interesgarria den akordioa arreta handia sortuko luke Galaxy Note 9 eta Fortnite-ren etorrerari begira Android gailuetara. Beraz, bi alderdiek onura izan dezakete akordio honetaz.\nOrain arte baieztatu ez den zurrumurrua den arren. Galaxy Note 9 merkatuan merkaturatu ondoren, abuztuaren amaieran aurreikusita dago Samsung gailua duten erabiltzaileek telefonoan deskargatu dezakete Fortnite. Haiek bakarrik.\nLehenengo hogeita hamar egunak igarota, horietan soilik marka korearraren gama altu berrirako izango litzateke. Fortnite normalean erabilgarri egongo litzateke Play Store dendan. Beraz, Android telefonoa duten erabiltzaile guztiek joko ezaguna lor dezakete.\nGainera, promozioa ez da hor amaitzen. Galaxy Note 9 erosten duten erabiltzaile guztiek esaten dutelako 100 $ eta 150 $ artean jasoko luke V-Bucks, jokoan erabilitako moneta, Fortniten gastatu ahal izateko. Beraz, kontsumitzaileengan jolasteko interesa eta gogoa lortzeko modua litzateke.\nIdeiak, zoroa dirudien arren, zentzuzkoa da. Badirudi Galaxy Note 9 telefono mugikor bikaina izango dela, bere ahalmenari esker, eta S-Pen-era datozen ezaugarri berriak. Beraz, ez litzateke zoragarria Fortnite Androidera iritsi izana bide honetatik joatea. Baieztapenen zain egon beharko dugu.\nArtikuluaren bide osoa: Androidea » Android jokoak » Androiderako Fortnite Samsung Galaxy Note 9ra etorriko litzateke soilik\nMotorola One Power-ren ezaugarri nagusiak TENAAtik igaro ondoren


Patxitrapero: Hasi zeloa kentzen\nHasi zeloa kentzen\nBigarren gonbidapenaren harira...\nMarkosekin asmatu izanak animatu egiten nau. Nere intuizioa sasoi onean zegoen udaberri atarian, baina orain? Asmatu ote det? Auskalo. Hortxe ezusteko oparien xarma. Zeharo zapuztuko dan aukera alde batean, txoratzen saltoka ipiniko ote dan bestean…\nNeretzako nahi nukeen oparia\nIkusi nuenean esan nuen, kontxo, gustora eramango nuke ba etxera. Hauxe jakin-mina. Benetan agintzen duen bezain eraginkorra ote da? Hain mesedegarria? Hain atsegingarria?\nErosi egin nahiko nuke, probatu, zuku guztia atera, eta jakin benetan agindutakoa betetzen ote dan.\nBere eragin onuragarriez\nGuztiz mesedegarria omen. Bakarka erabili omen daiteke, baita binaka ere. Guztiz estimulagarria, lasaigarria, atsegingarria. Egokia beraz idazle batentzat, hain da indartsua, munduko – Zer esanik ez Euskal-Herriko - idazleen malenkoniarako joera; areago, baita beren buruari min egiteko joera ere! «Literatura sortzea zauriak egitea da»…\nEta, opari honekin, Julenen lumak ikutu ludiko ukaezin bat hartuko balu? Aire lasaiago bat? Plazer-bideetatik abiatzeko inertzia eutsiezinezko bat?\nGure literatura halakoez busti baledi, abantailak haundiak lirateke. Idaztea gozatsuagoa bihur litekeelako idazleentzat batetik, salmenta haundiagoak lortuko liratekeelako bestetik, zalantzarik gabe. Irakurleak, malenkonia bai, noski, kontu tristeak ere bai, baina sakonean pakea bilatzen baitu liburuetan; laztana, ez horrenbeste labana… (nere uste apalean)\nJuleni luzatzen diodan eskaritxoa da: gurpil bat osa dadin. Nik Juleni oparia helerazi, eta hark erabili. Iruditu zaiona idatziko du honek ohar batean, eta beste idazle bati pasako dio, honek erabili, eta beste hainbeste egin dezan. Hark hirugarren bati, eta honek laugarren bati. Eta dozenaerdiren eskutatik pasa ondoren, neri heleraziko didate, nik ere erabil dezadan. Gurpila osatuko da azkenean, nik idatzitako azken oharrarekin. Horrela bakoitzak, erabili ondoren, bere irudipenez aberastuko du, eta hala iritsiko zaio berari, Juleni, hasieran jasotakoa baino askoz osoago, hornituago, erabilgarriago eta zeinek daki, are gozagarriagoa oraindik.\nZe grazia du opari batek, irrika pixkabatekin apaintzen ez bada? Denbora pixkabat zeloa kentzen, papera urratzen, kartoia hortzekin puskatzen...\nSaria, noski, ezin zitekeen bestela izan, (opariaren argazkia, eta azalpentxo batzuk gehiago) - hurrengo mezuan.


Azkeneko plazak HAZILAN OARSOALDEA enplegu-programan parte hartzeko\nPrograma honek 145 gazteri lagundu dio eta % 85ek baino gehiagok lana lortu du. Jarraitu irakurtzen eta parte hartzaile desberdinen iritzia ikusteko aukera izango duzu.\nAukera paregabea. Hori da, hain zuzen, HAZILAN programaren helburua, aukera bikaina eskaintzea desberdin eta berezi bihurtzen gaituena bilatzeko, aurkitzeko eta sendotzeko. HAZILANi esker, bidean laguntza izango dugu. Ildo horri eutsiz, hasieran, ahalmen pertsonal eta lanbide-gaitasunetan prestatzeko 80 ordu izango dira. Gero, pertsona bakoitzaren lanbide-profilarekin zerikusia duten enpresatan praktiken etapari eusteko aukera izango da.\n45 urte baino gutxiago duten pertsona prestatuak lan-merkatuan errazago sartzea du xede eta, aldi berean, enpresei proiektuak garatzen lagunduko dizkieten pertsonak eskainiko zaizkie. Nolanahi ere, prestakuntza oso ona izan arren, gazte askok ez dituzte gaur egun enpresek eskatzen dituzten zeharkako gaitasun eta trebeziak.\nCristina oiartzuarra da eta Oarsoaldeako Hazilan programan parte hartu duten 145 pertsona horietako bat da. Bere zorionerako enplegua aurkitu du programa honi esker. Administrazioan prestakuntza zuen 44 urterekin HAZILAN programara iritsi zenean. Itxaropen gutxirekin, baina “azkenean eskaini zitzaion aukera izateko gogo handiz”. “Ikastaroan beste partaide batzuen esperientziak aztertu genituen nahiz eta horiek prestakuntza desberdina zuten. Oso gaituak zeuden eta adimentsuak ziren. Dena den, inoiz ez nuke pentsatuko nire egoera berean zeudenik. Hala, ez duzu zure burua “arrotzat” jotzen. Indarra eta gaitasunak lortu genituen elkarrizketari aurre egin eta hori gainditzeko, baita gehiago baloratzeko ere” dio Cristinak.\n“Zenbait elkarrizketa izan nituen; are gehiago, eskaintzak baztertu nituen, ez zitzaizkidalako ondo etortzen edo ez zirelako nik nahi nuena. Azkenik, Hazilanek administrariaren praktikak eskaini zizkidan enpresa hurbilean eta amaitutakoan, kontratu bat lortu nuen, luzapenarekin batera eta 8 hilabeteren buruan mugagabe bihurtu zen. Gustuko dut lana eta egunero ikasten dut. Horrez gain, erronka berriak onartzen ditut. Merkataritzaren eta bezeroen arloan dihardut eta oso pozik nago”.\nMaria M. ere oso kontentu dago esperientziarekin. Pasaiatarra eta psikologian lizentziaduna, terapia gestaltiko eta coaching sistemikoan aditua. “Nire kasuan, enplegua bilatzeko tresnak ikasi ditut. Ordura arte, niretzat ezezagunak ziren. Gainera, abileziak trebatu eta segurtasuna lortu dut hautespen-prozesuei aurre egiteko orduan” azaldu du.\nÁlvarok 39 urte ditu eta Giza Zientzietan lizentziaduna da. Gazte honek ere zortea izan du, bere ezagutzak eguneratu dituelako, lanbide-gaitasunak lortu eta hobetzeaz gain, hala nola, ekimena, taldean lanean jardutea, analisi- eta sintesi-gaitasuna. “Egoera berean zeuden beste gazte batzuk ezagutu nituen eta enplegua nahiz langabezia bestelako ikuspegitik ikustea lortu nuen. Izan ere, egiazko egoerei aurre egiteko eta jarduteko orduan segurtasun handiagoa eta beldur gutxiago nituen. Gaur egun praktikak gauzatu zituen enpresa berean lanean dabil.\n“Halaber, azpimarratu nahi dut Oarsoaldea Garapen Agentziako tutorearen laguntza eta prestutasuna, ikastaroaren gaiari buruz edozein zalantza argitzeko, baita horren garapenean lan-elkarrizketei aurre egiteko ere.\nOso ikastaro interesgarria, ikasitako guztia aplikatzea espero dut”.\nHAZILANen parte hartzeko baldintzak honakoak dira: 45 urte baino gutxiago edukitzea, FP2 edo goi mailagoko titulazio akademikotik unibertsitate-titulaziora izatea, masterra, graduondoa… Horrez gain, lehenengo 80 orduko prestakuntza saiora goizetan modu presentzialean bertaratzeko aukera edukitzea beharrezkoa da.\nIzena emateko epea 2019ko apirilaren 25era arte irekia egongo da. Interesdun guztiei elkarrizketa pertsonala egingo zaie, profila, interesak eta programarekiko egokitasuna balioztatzeko.\nOarsoaldeak pertsona orori gonbita luzatzen dio, baldintzak bestez gero, hemen izena ematera. Argibide gehiagorako, deitu honako telefono-zenbakira: 943 510 200; bestela, idatzi posta elektronikoa hurrengo helbide elektronikora: olibet@oarsoaldea.eus.\nHemen izena emateko


Idazleak - Uxue Alberdi Estibaritz - Hemeroteka - Ordena\n2007-03-30 Ordena | Felipe Juaristi\nLiburua irakurri ondoren, edukiaz pentsatzen hasita, burura etorri zaidan lehen hitza “ordena” izan da. Litekeena ere bada, Suediako bizimoduak kutsaturik izana: “batek ezin du parranda egingo duela irten baino ordubete lehenago erabaki”. Ordena, bai, horixe ikusi dut liburuan, hasieratik amaierarainoko bidean. Idazten hasi aurretikoa dela sumatzen dut, buruan finkatuta zegoen zerbait eta literaturan pausatu dena gero, beste zereginean batean fmkatu zitekeen bezala, erakusgarri. Literatura mundua ordenatzeko saioa omen da; ez nago ni oso seguru. Izan ere, literaturak batzuetan idazlearen beraren barneko anabasa besterik ez du argitzen, desordenan eta desorduetan; norberaren barruko eroetxea erakusten du, ahal duen moduan, jakina. “Horregatik, eroetxean etxean sartzen diren lehen egunean opari bat egiten zale ero guztiei: erloju bat, klik-klak egiten duena, erritmoa ondo markatzeko”. Eromena, arrazoimenaz ulertu ez daitekeenez, ordenatu egiten da, mekanikaz. (Pascalek “makina”z esango zukeen.)\nErlojuak eta bere mugimenduak sistema bat ezartzen du gure bizitzetan. Bitxia da, bai, erlojuak gure bizitza ordenatuetan hartua duen garrantzia: liburu honetan duen garrantzia. Erlojuak, izan ere, denbora neurtzeaz gainera, bera du ordenatzen. Ordenak, dena dela, ez du aldaketaren aukera oro galarazten, bideratzen baizik. Baina ordenak bere desordenak ditu, eroak bere zentzudunak dituen bezala, nondik begiratzen den eta zer hartzen den ikuspegiaren abiapuntu.\nAzken fmean, literatura sistema bat da. Eta sistema horretan errepikapenak badu egituran zeresan handia. Erlojuak bere segundoak eta bere minutuak errepikatzen ditu. Bizitza ere neurri batez, errepikapena da. Historia, askotan, errepikapenen kontaera bilakatzen da. Literaturak ere, errepikapenen kontua ematen du, idatziz gehienetan. Uxue Alberdiren liburuan pertsonaiak eta objektuak errepikatzen dira, funtzio sinboliko zehatza betez. Giroa errepikatzen da ipuinetik ipuinera. Eta seguru asko, ipuinek banaka eta aparte irakurrita bestelako ondorioa ekarriko lukete.\nElkarrekin eta elkarren segidan irakurtzen dira, ordea. Osotasunak ematen die bakarrik ez dutena.


Irumendi: lehen sektorea sustatuz eta indartuz - Antzuola - Goiena.eus\nIrumendi: lehen sektorea sustatuz eta indartuz\nMaider Arregi 2018-05-18 08:00\nSan Isidro nekazari eta abeltzainen festaren baitan, Antzuolako Udalak hainbat ekintza antolatu ditu asteon. Tartean, lehen sektoreaz hausnartzeko eta, besteak beste, Irumendi Kooperatibaren eredua gertutik ezagutzeko aukera izan da.\nGorlako larreetatik kalitatezko okela sortzen 50 urte daramatza Irumendi elkarteak. Kooperatibako\nkide Mikel Mujikak azaldu du edozein baserritan egiten den lanaren oso antzekoa dela euren egunerokoa: "Goizero ganadua gobernatzera igotzen gara. Bi gunetan dauzkagu, eta, beheko gunean jaiotzak ditugunez, lan handiagoa izaten dugu".\nBaserria kilometro 0\nUstiaketak ondo funtziona dezan, baina, komertzializazioa gakoa dela ere badio Peio Legorburu bazkideak: "Harakai-Urkaiko kooperatibako kide gara eta 300 bazkidek osatzen dugu komunitate hori. Bertan, okelatarako edo bizirik mantentzeko behiak saltzen ditugu. Baserria kilometro 0 markarekin komertzializatzen dugu jatekoa den okela; etiketa gorria daramana da. Merkatua asko aldatu da, eboluzionatu egin du, eta eredu horrekin oso gustura gaude; nolabait, kooperatibako baserritarrei\nere itzuli egiten zaie-eta lortutako etekin hori".\nLarreak txukundu, basoak belardi bilakatu… lan handia dagoela azpimarratu dute Irumendiko bazkideek: "Ingurumenaren alde ere lan egiten dugu; azpiegitura ondo jartzea garrantzitsua da, belar txarrak kendu, zelaiak garbi mantendu, pinudiak belardi bilakatu... esfortzu handia da guretzako ez den arren maiz errekonozitzen". Hala, Landa Garapeneko teknikari Miren Oiangurenek dio herri lurrak erosteko plangintza ere aurrera doala Antzuolan: "Herriko lurrak larre bilakatzeko lanean gabiltza, eta aurten, gainera, aurrekontua dagoeneko bideratua dago plangintza hau gauzatzeko\nIrumendi elkarteak lan handia egin du Hego Euskal Herrian galtzear egon den herri-behi arrazarekin (pirenaica). "Betidanik lan egin dugu herri-behi arrazarekin eta gure helburua arraza hobetzen joatea da; intseminazioak egiten ditugu", dio Mujikak.


Martin Bidaurrekin solasean | Hitzen uberan\n← Idoia Fraile Ugalde: “Julene Azpeitia Saria bultzada handi bat izan da niretzat”\nShoah urdina →\nLiburua gutxi gorabehera bukatzen ari ginela azalean pentsatzen hasi ginen. Nik baneuzkan hura egiteko izen batzuk buruan, baina neronek ez nuen azalik ikusten. Ni ibili izan naiz argazkigintzan, libururen baten edo besteren azala egin izan dut, baina kasu honetan ez nuen argi ikusten zer izan zitekeen. Buruan neukan izenetako bat Maddi Zumalabe Irastorzarena zen; bere lana ezagutzen nituen, eta baita bera ere lehenagotik. Bidali nion liburua oraindik bukatu gabe zegoela, eta esan nion “egin zerbait mesedez!” (barreak). Esan bezala nik ez neukan ezer buruan eta ezin izan nion esan zer nahi nuen. Berak sekulako lana hartu zuen, zerrendatu egin zituen liburuan agertzen ziren objektuak eta abar, liburua bera konkretura eramateko, identifikagarriagoa egiteko. Erakutsi zizkidan ideien arteko bat zen hau, nolabaiteko pertsona baten silueta moztua, bere lekutik erauzia, fondoan itsaso batekin…\nEz dakit… galdera ona da (barreak. Tarte bat hartu du pentsatzeko). Posible da… Zalantza asko eduki ditut, baina nahiko argi neukan literatura idazteko Martin Bidaur bezala sinatu nahi nuela, nahiz eta gero ez eduki batere argi nola kudeatu hori. Hala ere, ni idazten hasten naizenean ez dut jartzen Martin Bidaurren kareta bat. Oso posible da Peru Iparragirre bezala beste gauza mota batzuk idaztea… edo igual ez nukeen ezer argitaratuko.\nAdos. Atalari izenburua ere jartzen badiozu “Paris”ek beste presentzia bat hartzen du. Paisaiak garrantzia dauka liburu guztian zehar, poema guztietan dago leku bat. Paris bera arroztasunerako antzoki baten modukoa da. Azkenengo bi ataletan edo apur bat baretzen da sentsazio hori, baina haietan badago ere Parisen itzala: nola ez erori berriz, nola ez sortu beste ezleku bat berez ez dagoen lekuan, tentuz ibiltze bat. Nik pertsonalki behintzat horrela bizi izan dut, badago beldur hori. “Uharteak” atalaren sarrerako poematxoan hori jartzen du: “bi uharte ditut orain/ gatza ezpainetan/ elkarri begira berriz/ amiltzeko sua”. Hirian nola ibili berriz ezleku ez bihurtarazteko hiria; horrek agian bai ekartzen du norbere baitara biltzea gehiago.\nAtaletan dauden zati txikietako batzuk dira hauek. Nora itzuli nahi du Martin Bidaurrek? Ematen du ez dela erraza, bere buruan desagertzen dela batzuetan…\nhelmugara iritsitakoan amaitzen”\n2 “ur beroaz ezabatu dut hiria\nirla bat da nire gorputza”\nParis atalari bukaera ematen dion poemaren amaiera. Buelta asko eman dizkiot testu horri, behin eta berriz irakurri, berridatzi… Paris atzean uzte hori sinbolizatzen du apur bat. Bestela ez dauka misteriorik! Dutxan zaudenean urez inguraturik irla baten modukoa zara…! (Barreak)\n3 “oroituko dudana gertatutakoa baino\nizango dela beti”\nAskotan idealizatzen dugu gure bizitza. Funtsean nik uste dut oroitzen duguna ez dela gertatutakoa, beste zerbait baizik. Etorkizuna ere nola ikusiko dugun… etorkizunean gertatzen ari dena momentuan ere ari gara berridazten.\n4 “alderantzizko bideak\nEgiten duzun zerbait esku artean hartzea beti da berezia, idazten duzun zerbait paperean ikustea niri behintzat arraroa egiten zait. Separata nolabait produktu bat esku artean edukitzea izan zen. Aldizkariak berak ere egiten du hori, baina separata pausu bat gehiago da. Liburua ateratzeko orduan esperientziatxo hori baliagarria izan zait, baina hala ere liburuarena dimentsio ezberdina da, kuantitatiboki eta baita kualitatiboki ere. Taldean egindako prozesu bat, Jose Luis Otamendi, Iñigo Aranbarri, Gorka Arrese eta lagundu didaten Itu Bandako lagunekin. Poemak berrikusi, berridatzi… momentu batean diozu, “baina noiz arraio atera behar da liburua?”. Esku artean hartu nuenean sentitu nuena “prozesu hau azkenean bukatu da” izan zen. Liburu hau jada ez da nirea, liburu-denda batean sartu eta hor dago, inpresioa ematen du horrek. Lagundu egiten du Martin Bidaur izatea azalean dagoena, zentzu horretan.


Fernan Ruiz Larringan - Komunitatea - Anboto.org\nBerbaro euskara elkarteko kidea eta euskara teknikaria.\n2020 ots 07 Durango\nGogoan dut garai hura. Gai preziatua zen guretzat kartoia, eta han ibiltzen ginen lagun koadrila fardeltxoak egin eta Olma fabrika zaharreko biltegira eroaten, pezeta batzuen truke. Zinera joatea e...\nUrte bi zeramatzan gure herrira etorri barik lagun italiarrak. Hango errutinak utzi eta denboratxoa emango du gure artean, lasai, erlojuari begiratu barik. Paseoan irten gara errekondotik gorantz. ...\n2019 ira 20 Durango\nGurdibide izandakotik irteten ginen etxetik eskolara joateko, eskaparateetako argiak ikusteko… Okinaren autoa izan zen ikusi genuen lehen motordun ibilgailua belarrez apainduriko bidetik iga...\n2019 mai 17 Durango\nLeiho gogokoenetakoa dut Pinondokoa. Kanpoaldera begiratu eta gure ekosistemaren osagarri ugari ikusi eta antzeman daitezke, argia, iluna, hezea, kurrilo mokoluzeak, bizia... Etxe barruko baso txik...\n2018 uzt 08 Durango\nGaueko trumoi hotsa eta oinaztuak, sargori etxe barruan. Ume ginenean, auzokide musikazale hura han egoten zen, balkoiko ateak zabal zabalik, aulkian eserita ikuskizun ikaragarriaz gozatzen. Horixe...\n2018 mai 11 Durango\nOrtozik irten da ordubete lehenago klik baten bidez eskatu duen pizza hartzera. Irribarre egin dio bisera gorridun banatzaileari, arnasa hartu eta atea zarratu du. Berbarik ez.\n2018 ots 25 Durango\nGarizumako haize bustiaren babesean, lagun zaharrarekin elkartu naiz. Begi bistan, harrizko Astarloa amantala jantzita eta erratza eskuan ageri zaigu. Kafeari eragiten dion bitartean, gura barik, g...\nAldiak eta aldeak\n2017 abe 07 Durango\nTrenez abiatu da Durangorantz. Urte asko, euskararen kulturaldi honetara etorri barik. Azkenengoz etortzean, egurrezko eserleku gogorrak eta metalezko barrak zituen bagoi-atalak, burdin uger eta ko...\n2017 ira 29 Durango\nSentibera da, oso, hondamendi, gatazka eta, batez ere, gizon-emakumeon arteko indarkeriarekin. Sasoiotan dabilen haizeak, bada, ez dio mesederik egiten. Etxe barruan barreiatzen ari dela sumatzen d...\n2017 eka 16 Durango\nUmeak kakatzan ortozik ibiltzen ziren leku horietako batean sortu zen. Eskolara ere ortozik joaten omen zen. Uda sasoian, arkatza eta zirriborroz betetako koadernoa bazterrean laga eta egunak igaro...\nZeruaz eta zoruaz\n2017 mar 31 Durango\nGure amak ez zuen berba asko egiten gerrari buruz, ezta gerraosteari buruz ere. Umea baitzen eta gogoratu bai, baina flashak baino ez zitzaizkion gelditzen. Gurasoek ahizpa biak hartuta etxetik ald...\n2017 ots 10 Durango\nBanoa etxe barruko epeletik, nagi, poltsak eskuetan, kalera. Ilun dago, argi horixkak gaua tindatzen du euri langarra lagun. Apenas igartzen dira joan-etorrian dabiltzanen aurpegierak…